url: =Mi Hampha Hiteh! ~ Dimno’ Pa :: ZOMI DAILY\nMi Hampha Hiteh! ~ Dimno’ Pa\nposted on 21 March 2017 at 1:58 am Lomkholna: Article, Paukhankap\nKamsia kisa in kuama muhlohna mun ah nang guak khakun in na om ngei hiam? Kei bang liangin haksatna atuak kuamah omnai kei vak, na cici kha hiam? Leitung cimtak in, paikhiat ding bangzah vei nagel ngei hiam? Na tuah haksatnate hangin bangzah vei, khitui naptui tawh kidim in na om ngei hiam? Bangzah in haksatna i tuak zongin mi hamphazaw te hi hang.\nThei niteh nang zong, nang khat peuhpeuh i etna mun laih le hang i muhdan hong kilamdang thei hi. Tua bangin i muhdan hong kilamdang leh i ngaihsutdan zong hong kilamdang hi. Bangzah in lungkia-in, bangzah in na nuntakna haksa nasa zongin hih anuai-a laite sim in na ki ngaihsun phakik dih in!\n1. Na pasal or na zi hawmthawh in bangzah vei phunsan san na hiam?\nHawmthawh in phunsan san nawn ken!\nNa kiim na paam en dih in. A pasal in zi kik aneihsan mi bangzah om a, a zi in a sihsan khin mi bangzah om khin hiam? Ahih kei leh a zi in pasal dang aneihsan mi bangzah mu na hiam? A pasal in a sihsan khin meigong bangzah mu na hiam? Na zi hawmthawh bawlbawl ken la, na pasal zong pasal dangte tawh tehkak in phunsan san nawn ken. Mi tampi tak te nupa ahih uh hangin lumkhawm lo uh a, om khawm theilo uh hi. No tuaci lo hi uh teh. Hampha kisa lo na hi hiam!\n2. Na lawmngaih te mawhsak in na tawngtawng kha hiam?\nTawngtawng in mawhsak sak nawn ken!\nNang tungbek ah lametna hong koih in, a nu a pa sangin nang’ na telsiam zawk ding hong lamen hi. Na gei ah lawmngaih mu zolo, lawmngaih nei zolo mi bangzah om cih na phawk kha hiam! Mi hampha hiteh!\n3. Nih leh thum tawh omkhawm le cin khatpeuh gensiat ding kipan pahpah ken!\nNa kam kidawm in!\nPawlkhat te pau nuam mahmah napi-in pau thei nawnlo uh hi. A pianpih zong om a, natna bawl in a pau thei nawnlo zong mi tampi om hi. Nang na pautheih pen mi hampha hiteh!\n4. Innsung teng ninsak in, innsung ah akimawl mawl na tate tawng in ka haphap kha ngei hiam?\nKidawm in, tuaci haphap nawn ken!\nTanu tapa te pen Pasian kiangpan hong pai thupha te hi. Ta a deih mahmah hangin thu tuamtuam hang tawh ta nei theilo mi tampi tak om hi. A neih uh hangin zong thu tuamtuam hang mah tawh a tate in a sihsan khin, mi tampi tak om hi. Nang’ ta nei-in tuni dong hong dampih lai hi. Mi hamphate kisa lo na hiam!\n5. A minsa a kikoih, an le meh te limsa lo-in na phunphun kha ngai hiam? Phunphun sawm nawn ken!\nKhuapi sung pai dih in. Nek le tak ding aneilo mi tampi tak lamnawl ah gilkial in mipiak ding ngak in om uh hi. Nang tuaci lo hiteh! Mi hampha mah hilo na hiam!\n6. Cycle tawh napai ding, mawtaw tuang in napai ding na khualzinna pen gamlasa in na phunphun kha hiam?\nPhunphun nawn ken!\nTua na paina ding mun mah ah midang te khe tawh pai uh hi. Nang tuaci lo hiteh! Zat ding cycle leh mawtaw nei hiteh. Mi hampha mah hiteh!\n7. Tua laitak na dinmun leh na nasep pan lungkia-in na thuumthuum kha hiam? Thuumthuum nawn ken!\nTu laitak mitampi tak in na dinmun hong eng in, hampha hongsa mahmah uh a, nasep neilo mi tampi te’n zong na nasepte semnuam in mulah uh hi. Amaute sangin hampha kisa zawlo na hi hiam!\n8. Mite mawhsak in, mi mawhna ding na zong saksak ngei hiam? Tuaci nawn ken!\nLeitung ah paubaang lo ding, genbaang lo ding leh amawh akhial ngeilo ding mi, kuamah omlo hi! Nang zong na mawhna ding hong kizong leh koi ah suakta tuan ding na hiam?\nAtaktak in cileng i huaiham man bek hi-in midang tawh kietkak in ki ngaihsun taktak le hang hampha i kisakloh nading thu omlo hi. Tuni ciangdong Pasian in nuntakna hong pia lai-a, i nuntak lai zong adang na khempeuhte sangin i hamphatna lian penpen khat hi. Han ah pai leng sih ding pen kum tawh ciangtan ahih loh lam thei ding hi hang. Tua nu, tua pa si, cih na zak pen alamdang hilo-a, asi ding mah hi. Leitung luah ding kuamah omlo a, a si dingin a kipiang hizaw hi. Ih sih loh pen alamdang hizaw. Ih thupha lian pen leh i hamphatna lian pen khat mah hi.\nKha kunkun in, kamsia kisa-in phunphun nawn kei ni!\nTua bangin i om ciangin agel Pa, hong piangsak Pa bangzah in a lungsim a na tam!\nNang, mi hampha te na hi-a, kei zong mi hampha te ka hi hi.\nPrevious: Malaysia ah H5N1 Bird Flu om ahih manin Aksa leh Aktui nek kidawmleng ahoihzaw khatam?\nNext: Dahna Pulakna: Mangpha Pa Do Sawm Thang, Kum 46 (Ngaihte beh)\nMalaysia UNHCR zumpi ni 4 sung akizom in kikhakding\nEaster Sunday Thu ~ Pau Do Lian\nSumzian leh summuhna leh zeksiamna ~ Thang Siangh


timestamp: atn

url: =ZOMITE KIMAKAIHZIA DING. Gelh - Rev. Dr. Simon Pau Khan En - Laibu Saal\nHome > Thuluui/Articles > ZOMITE KIMAKAIHZIA DING. Gelh - Rev. Dr. Simon Pau Khan En\nZOMITE KIMAKAIHZIA DING. Gelh - Rev. Dr. Simon Pau Khan En\nZOMITE KIMAKAIHZIA DING.\nGelh - Rev. Dr. Simon Pau Khan En\nEi Zomite pen taangtawng peka kipanin Makai kician taka aneite ihi hi. Khuasung tangvalte giahkhawmna Sawm ah Sawm Upa i nei-a, Sialcinna mun ah Sialcing Upa nei-in, khua sungah Lawm Upa, cih bangin makai nei diudeu-in tua makaite’ thu zong amang siam mahmahte ihi hi.\nAhi zongin i pupa biakna panin Khristian biakna i suah ciangin a pawl pawl (denomination) in i kikhen hi. Ka muhkhialh ahih keileh, Pasian’ thu hong tunma-a i kimakaihziate sangin kimakaih haksazaw leh kipumkhat theilozaw-in ka kimu hi. Tua ahih manin Zomi makai khempeuh in i ngaihsut dingin thupi thum kong gen nuam hi.\nI. I MINAMTE’ KAHNA AW ZA MASA NI (Hearing the cries of our people)\nZomi makai gina khat ihih zawh nadingin i minamte’ thuak gentheih haksatna le amaute’ thuumna taunate i zak phot ding kisam hi. Tuate i zak khit ciangin amaute’ mun ah ei kikoih-in amaute tawh tua haksat thuaknate i thuak khawm ding (identification) kisam masa ding hi. Tuhun laitakin Zomite in neek le dawn, silh le teen, inn le lo aa kipan leitung nate ah zawnna le giautaunate hangin thuumin, tau-in i om hi. Tua bangmah-in i nuntakna khempeuh (all sectors of life) ah kithutuah diamdiamna om theilo-in thuumin tau-in i om hi. Zomi makai khempeuh leh mailam ah makai lai ding khempeuh in hih Zomite’ thuumna tauna leh kahnate za-in i thuakpih ding kisam hi. Hih munah i etteh ding (model) in a mipih Hebrew mite a makaih Moses ahi hi. Moses pen biakna makai hilo-in minam makai (national leader) ahi hi. Tua banga minam makai picing a suahna dingin amah in a minamte’ gentheihna, thuumna tauna le kahnate thei-in amah mah zong kinawlkhin lo-in a minamte tawh thuakkhawm hi (Paikhiatna 3).\nII. I MINAMTE KIANGA I GEN DING THU NGAHNA (Message)\nI minamte’ thuumna, tauna le kahna awte i zakkhit ciangin i lungsim hong khoih-in veina i neih leh minam makai kisuakzo pan hi. Tua banga minam makai i suah nadingin ka minamte kiangah bang thu (message) gen ding ka hi hiam? ci-in ngaihsut ding kisam hi. Hih banga gen ding thu (message) i ngah nadingin tua minamte bawl-in acing akem Pasian’ deihna i theih masak ding kisam ding hi. Biakna khempeuh in a kan leh a zon pen uh thu in Pasian’ deihna ahi ki-itna (love), thuman (truth), leh thutang (justice) cihte hi-a, hih thute i minamte tungah i lah ding ahi hi. Tua banga i lah ciangin eikia bek hilo-in i makaihpih dangte tawh lawng khat aa ginkhop ding (common voice) kisam ding hi. A tuamtuam-in ging lehang i mipihte in hong zui thei lo ding uh hi. Hih munah i etteh ding (model) in Pasian’ mizat a minam makai Gideon ahi hi. Gideon pen biakna makai hilo-in Midian minamte netniam Hebrew minamte’ makai (national leader) mah ahi hi. Amaute a nenniam a gal uh Midian minamte a zawhzawh nadingun a makaihpih mi (300) te tawh “Topa ading leh Gideon ading namsau khat” (A sword for the Lord and for Gideon) ci-in lawngkhat-in gingin awnghuan uh hi. Tua lawngkhat aa aginna uh aw in vaang nei-a, Midian mite lau-in taimang uh hi (Thukhente 7:19-25). Zomite lakah makaite in i minamte i makaih lahna pen makai khempeuh lawngkhat-in ging lo-in lawng tuamtuam tawh i gin hang hipen hi. Zomi makai khempeuh in a tunga i gen i minamte veina nei takpi-in thu le la kikum khawmin lawngkhat-in ging leng, i makaih lah ding om lo hi.\nIII. MINAMTE AI AWH-IN NASEP KHIATNA (Advocacy and Action)\nZomite vei-in, huai-in i makaihnop takpi leh ei angsung khual masa lo-in i minamte ai awh-in gimna tawlna, supna baaina thuakin amau adingin luang kham ngam a, i sep i bawl i makaih kul ding hi. Hih munah zong i etteh ding (model) pen minam makai Moses mah hi ding hi. Hebrew minamte in Moses omloh kaalin Jehovah Pasian nusia-in bawnglim bawlin a biak uh ciangin Pasian heh-in tua banga bawnglim abia Hebrew minam khempeuh thahlup khit dingin sawm hi. Tua hun laitakin Moses in “Topa aw, amaute’ mawhna maisak inla na laibupi sung pan a min uh suphiat kei in. Tua banga amaute’ min sukphiat ngeingei a kulleh keima’ min suphiat zaw in” ci-in a mite ai awh-in, amau taangin ama’ luang khaam ngam hi (Paikhiatna 32:31-32). Hih pen ai awh-a nasepna (advocacy) ahi hi. Zomite i it leh, i ngah ding mimal hamphatna leh min le zate sum ngam-in i minamte taangin i thuak ngam ding kisam ding hi. Zomite i kimakaih lahna pen makaite in hih supthuaka makaihna kisam hikha ngelngel ding hihang. I mipihte hai lo uh hi. Kua in supthuakin minam ai awh-in hong makaih hiam, cih hong en gige uh hi.\nAmunmun aa om tuhun laitak a Zomi makai khempeuh leh mailam Zomite makaih dinga a palh lai ding Zomi makai ding khempeuh aw, hih atunga thupi thumte phawkin i minam makaih dih ni. Hong kilamdang takpi ding hi. Thu gengenna bek leh khiatna neilo lai mawk gelhgelhna bek tawh Zomi makai kisuak zolo ding hi. Zomi khat Zomi makai cingtaak ding leh cingtaak lo ding ahihna pen a laigelh leh a thugente bek tawh kikhentat thei lo-a, a tunga thu thumte a nuntakpih ding kisam ding hi. Atom-in ci lehang, Zomite makaih zawh nading pen manpiak (paying the price) a kul ding ahi hi. Man tampi pia-in i Zomite kipumkhat a, a khantoh theih nadingin Pasian in Zomi makai tampi hong pholhsuah tahen.\nItem Reviewed: ZOMITE KIMAKAIHZIA DING. Gelh - Rev. Dr. Simon Pau Khan En Description: Rating: 5 Reviewed By: Cinpu Zomi


url: =Tagah innpan kumpi inn ah: Philipp Roesler :: ZOMI DAILY\nposted on 26 June 2016 at 10:24 pm Lomkholna: Article, PaulThangpi\n(Vietnam Tagah Kepna pan German Kumpi inn a tung Philipp Roesler thu a tomin)\nKum 38 a pha, tulai tak German Parliament sung ah a naupang pen Federal Minister of Economics and Technology le Vice Chancellor a sem, tu lian in German Chancellor nu Angela Merkel om lohna khat nei hi leh Chancellor (German te’ kumpi) a suak thei ding pen midang hilo in Philipp Roesler ahi hi.\nLungtang le Awm Surgeon, Medical Doctor Philipp Roesler kha (9) a phak lai in German nupa khat in Vietnam gam Tagah Kepna pan a lak uh ahi hi. A pian ni lian zong ki theilo in February 24 ni ci-in ciamteh uh hi. Kum (4) a phak in a kem a nu le a pa (adopted parents) kikhen in a pa bek tawh a khang ahi hi. 2002 kum in Doctor of Medicine degree Hanover Medical School pan ngah hi. 2003 kum in a lawmngaihnu Siavuan mah ahi Wiebke Roesler tawh pumkhat suahna nei in 2008 kum in tanu Grietje le Gesche a peng in nei uh hi. Biakna lam ah zong Roman Catholic hi in Gerneral Conference of the Central Committee of German Catholics ah member khat ahi hi.\n1992 kum in Free Democratic Party (Liberal Party) ah lut in Khangno politic lam nasep kipan hi. 2000 pan 2004 sung Lower Saxony State Free Democratic Party ah Secretary sem hi. 2006 March kha in Lower Saxony Free Democratic Party Chairman in ki teel hi. 2008 February 18 ni in German Federal Minister for Economy, Labour le Transport in sem in, tuasung mah in Deputy Prime Minster of the State of Lower Saxony in ki teel hi. 2009 October kha in German Federal Minister of Health in kiteel hi. 2011 May kha sung in Germany gambup Minister of Economics le Technology leh Vice-Chancellor in ki teel hi.\nGermany kumpi nu Angela Merkel tawh Washington DC White House ah a hawh lai un US President Obama in a nuntakna thu le a dinmun a muhciang lunglut in thupi sa mahmah hi. Asia lam pan Tourist te Berlin ah a pai uh ciang Philipp Roesler zum mai ah a Bus uh khawl sak in Tourist Guide ten “hih inn pen Vietnam gal lai a ah nu le a pa in a sih san tagah khat Germany gam kumpi inn a tung German Federal Minister Philipp Roesler zumpi ahi hi” ci-in, Tourist guide te’n gen in nei den uh hi.\nLeitung ah vun colour a ki deidanna gam khat ahi Germany gam ah hibangin ei Asia mi khat ulian bekthamloh German Kumpi a suak thei ding a om pen Germany gam a om le German gammi khat ka hihna tawh thupi sa in angtan huai ka sa mahmah hi. Gambuaina hang le nuntaak haksatna hang a gamdang a ki thehthaang Zomi te a ding in thangah huai le etteh huai ka sa hi. Vietnam Tagah inn pan German Kumpi inn ki tung thei ahih leh Zogam mualdawn pan, Zanggam bi inn no khat pan leh Refugee buk no khat pan, i tuntunna gam lian te’ Kumpi inn sung zong ki tung thei lua hi ci-in mun tuamtuam, gam tuamtuam a om Zomi te a ding thangah huai ka sak thu kong hawm sawn hi.\nHih theih sunsun,\nPrevious: Zomi min tawh kilawh hun lua ta ~ Eddie Ngin Hang\nNext: Kawlgam Kikhel takpi hiam? ~ CS Dal


url: =Solkha Tang Nuai Ah Tedim Khuapi - 4\nZingsang nai 4 hong sat ciangin ka tawl hong dam mahmahta hiding hiven ka khanglo ta a, ka lu phong in ka khuadak leh innvang kawm pan khuavak in hong taan ciciai hi. Thoto in ka pusuah leh innkatau nuai ah zusa ham zakzak khawng kiza in huansung ah thawhbat kung nuai khawngah lei lengthe na khuang ciaiciai a, hong lungzuanhuai mahmah hi. Kauphe leh leigi te na ham selsel in huansunga nahtang kung phunga ui giakte zong na kigit litlit in khuavak taktakta hi cih kimu cian deuhdeuh hi. Golkhadi gah a kici kung keu kai neunaute kimu cian deuhdeuh in innkatau kiu ah hong po to singmehthuk zong a min leh a puam kitel sitsetta a, thangmual dawn ah zingni hong suak ding bangin nizung hong kikap singseng hi. Huihvot nung hiauhiau den ahih manin ka mai ka phiat pah nuam kei a, ka khuadakdak phot hi. Leitung hoihna en a ka khuadak kawikawi laitak in Pa Lian zong hong thoto in 'kisap' ka nei hong sa hiding hiven anbuk lam ah hong tuaksuk bubu in tuilum hong suanga, a sawtlo in 'tuilum tawh na mai phiat aw' ciin keupi dim nih tak tuilum hong lui keihkaih hi. Kei bel a tuivotsa a tui a khoihlo hilo in leitung hoihna mu nuam a khuadak leh zingsang huihvot nung hiauhiau iplah a innkatau tunga kiveivei ka hi hi.\nAvocado a kung ah lo: Avocado kung golpi nih tuibem gei ah na po a, ni mual ah hong suak mahmah ding hita cih ciangin a gahte zong kimu bilbel ahih manin a kung tungah kahto a va lawh ding ka lawp mahmah hi. Ahi zongin a neite in a phaltam aw ciin ka kisuanglah pian a, "Pa Lian, hua thawhbatte kilo leh a nek theih ding hiam?" ciin ka dot leh, "A min teng bel a nuai ah kia in a kunga te bel a min nailote hi," hong ci a, tua leh ka puak dingin pum li khawng lo nuam sing e ka cih leh na deihzahzah lo aw, a kung bel ngot mahmah ahi maw, kitan baih mahmah hi hong ci hi. Singkung bel kikah mun bilbel ahih manin kei hong khoh ding leh khohlo ding bel ka theih lamtak na hi bilbel in ka kahto pah saisai hi. Ka kahtoh khit ciang Singapore ah ka Khangno makai uh Lia Muangnu in hong galmuh in, "Dr. Cin, kidawm aw, a kung sang ah kah ken maw, a kung kitan baih mahmah hi aw," ciin hong otsan a, tua kawmkawm in maan hong zaih ziahziah na himawk hi (Singapore tunkik ciang a maanzaihte mu pan)! Thawhbat pum 4 lo in a nuai ah akia a min, a kinethei pah pum 3 tawh a vekpi in pum 7 ka tawi neinai a, ka mainul bang singteh keu bang zihziah bek hi. Pum khat niangtui tawh meh pah in, a dangteng zinglam ciang kiallap (breakfast) dingin ka siit a, ka lawmte in kuamah in zingsang khuavot ah hong duhpih mello mawk uh hi.\nTedim ah kiallap a lim mahmah pen 'Iciakuai' akici khat ahi hi. Moh a keu a kikang hi a, Sen te gen Yuthio cih pan kila sawn kammal ahi hi. A khiatna pen 'ngasa tawn' cihna hi. Moh pen ngasa tawn tawh kibang ahih manin 'ngasa banga kikang moh' cihna hi (fish shaped fried bread). A lim diakna pen sathau nellua lo ahih man hi. A taktak in Tedim ah mawngphali thau tawh kikanga, Sen gam te ah vok thau tawh kikang zaw ahih man hi. Vok thau tawh kikang leh a khin ciang gaw pahpah hi.\nZingsang Khuasung Vakna: Thawhbat ka lawh laitak in thangmual dawn ah zingni hong suak suk sesa a, hong kap suk veva pah hi. Nisuak tung e cilo in zong lum pah hithit a, zan khuamial teng bei khin zo in nithak nuamtak hong mu sak hi. Ko zong zing niangtui leh kiallap ka nek khit phet un Pa Lian tawh kithawi in GZA Khawmpi a niangtui hawpna lap dingin ka diangto pah uh a, ka pai kawm un khuasung lamdung teng leh lamkabom teng ka vak kawikawi phot uh hi. Tonsim leh Tonzang lampi kituahna san ka tun laitak un Tonsim lam pan mawtaw nih hong tungto lutlut a, van a dimlet in hong kisuan to neinai a, Zomi numeite bek van dimlet pua nuam kasak leh Zomi te mawtaw te zong van a dimlet vive mah a pua na himawk uh hi. Van dimlet lo peuhmah puaktak a salo, sep vet gina takin a sem minam Zomi te hi hang cih hong phawksak hi.\nMawtaw tawh kipelh khin lian cih ciang ka pai suksuk uh leh lam kawi veilam ah ka kihei phei uh a, mualpang ah guam thukpi na om in a taw pek a lui pen Tuithang Gun a kici pen hi a, a gal lam pen Gun Gal a cihcih uh ana hi mawk hi. Haimual lam paina hi in, tua mawtaw lampi zuisuak leng Ciau ah, Tonsim ah a kitung ding ahi hi. Mualtung pan ka daksuk uh a, Gawng Khua kimu thei a, Lailo kimu thei in a dangte bel khuamei kaaita ahih manin a gamla khuate kimu nawnlo hi. Ka tunma uh nipi masa lai in ZIS Secy Pa Khup Khawm Mung te na tung uh a, amau khuamei kai nailo hi ci uh hi. Ko bel ka nuai vua Gawng gama po gua phung leh Lailo khua lutna mawtaw lampi khawng bek ka mu thei uh hi. Mualpang lah kham hihiai bek hi in Pa Lian kiangah, Aizawl hileh inn lamna dingin deihsi unteh, kham sa hetlo ding uh hiven maw, ka ci hi. Gawng te huandai pan panto leng lampi tawh kitang ahih ciang bel inn dawl 30 bang hikhin ngel ding ahih ciang innmun hoih mahmah kici ding hi. Ahi zongin Tedim ah bel innmun ding tamlai ahih manin tuate inn lam theih dingin zong kituat nailo hiding dan hi.\nLeitung Level a Ban Zomi Makaite: Gen pan kha vet ka hih manin zomsuak vet leng. Rev. Dr. Do Suan Mung, Principal and Founder of Faith Baptist Bible College and Seminary, Tedim; Rev. Dr. Go Chin Zam, National Director, Operation Mobilization, Myanmar; Rev. Dr. Gin Khan Khual, General Secretary, Zomi Baptist Convention of Myanmar cihte tutung GZA Khawmpi a 2veina ah hun leh vai khempeuh hong makaih uh pen nakpi takin hamphat huai hi. Ka cihna ah, amau pen leitung level in a diang setset leh leitung level ah nasemte hi in thu leh la vik dan, hunzat dan leh vaisai dan, kampau, mukpau leh zin leh leng hopih dan, makaihdan leh kihei dan, gel dan leh sepsuah dan, mawhpuah nasep hawm dan leh tavuan lak dan, a tuamtuam...tuate khempeuh ah 'hici zaw deuh hen' cih ding om vetlo in zo sitset uh ahih manin Zomi hih nuam ngaungau hi. Leitung level a sem vive te hong makaih ahih mah bangin leitung level ah gamtang mite hong zin in hong siim uh hileh zong kisuanna ding omvetlo, patauhna ding om vetlo, kiphatnsak nading bel hikei ahih theilua hingiat hang cih ka gen ngam hi. English ci leh lah lau lo, Kawlpau ci leh lah 'piah-ta-na masihbu' hi. Laphuakpa in, "Zomi laukha pallun ding hi" cih la sungah 'Kawlgam leh leimong dongin' Zomi te pallun ding hi cih pen a kisasa bek hilo in a takpi in a kizangzang, a kizeekzeekta ahi hi. Zomi a hong bawl Pasian min phat hang.\nGZA Khawmpi Local Committee te lah leitung level a gamtang leh siamna, theihna a kicing leh a kum tampi a sem siamsa hi uh a, a nungthuapte lah leitung level a gamtangte mah hikik in, a 'maimailo' vive hi in, Zomi te Pasian in hong lamsang kasa hi. Rev. Dr. Thuam Khan Thang, Principal, Bethel Bible College, Tedim hi a, mikang mivom tawh kikhawl kithuza nasemkhawm hi in sangsia laihilh siam leh vaihawm thuzek siam khat ahih manin amau makaihna tawh Khawmpi hong nuam mahmah hi. Siapa pen thupulak bek ciang hong nuisak ziahziah bek hilo in amah teekteek tawh mimal in kiho leng zong hong lungtai sak thapai khat ahi hi. Tua zaha mite lungdamna ding leh lungsim thei mi hi a, i kisap leh i thadimna ding, lungtaina ding a thei khat ahi hi. Amah tawh a semkhawm Dr. Cingkok leh Rev. Thang Van Lian, Rev. Nang Lian kap te lah khangno zaw leh thazangzaw ahih man un lah ngaihsun zo, lah sem manlang thei, lah diangzo, lah kiva hi uh a, khangno lamte tawh kizop zong a siamte ahi uh hi. A dang khempeuh zong kiho diamdiam in nasem khawm diamdiam uh a, tutung pen 'politics hilo, minam vai hi' cih ahih mah bangin Zomi leh minam adingin limtak in a pang vive ahi uh hi.\nPS: Tutung GZA Khawmpi ah zong 'Zomi' cih nading ah 'eimi' a ci kha a om leh sum kigaam pahpah hi. Eimi omlo a, Zomi bek om hi cih a kigen nopna hi.\nGentehna in, "Eimi te pen pil mahmah hang" cilo ding; "Zomi te pen pil mahmah hang" ci zaw ding.\n"Eimi khat leh Kawlte khat kikhawl" cilo ding; "Zomi khat leh Kawlte khat kikhawl" ci zaw ding.\n"Eimi nungak te melhoih thei mahmah" cilo ding; "Zolia te/Zomi nungakte melhoih thei mahmah" cizaw ding....\nTua bang teng ka ngaihsut kawmkawm in ka to paipai uh leh kikhopna phual ka tung uh a, tanu Zolia te in niangtui leh moh ka khut vuah hong pia pah lian uh hi. Ko zong lungdam taka dawn kawmkawm in khua tuamtuam pan hong pai Zomi makai pawlkhat tawh ka kiholim kawmkawm uh hi...


url: =John 1 | ZIV Bible | YouVersion\nThu, Ci-le-sa Suak\n1Atungin Thu om-a, tua Thu Pasian tawh omkhawmin, tua Thu Pasian ahi hi. 2 Atungin amah Pasian tawh a omkhawm hi.#Php 2:6; Kil 19:13\n3 Ama tungtawnin na khempeuh kibawl hi. A kibawlsate khempeuh ama bawlloh a om kei hi. 4 Ama sungah nuntakna om-a, tua nuntakna, mite khuavak ahi hi. 5 Khuamial sungah tua khuavak tanga, ahi hangin khuamial in amah a theitel a#1.5 Ahikeh khuamial, le a khuamial in zo lo kei hi.#Ph 18:28; Jn 5:26; 1Co 8:6\n6 Pasian kiang pana hong kisawl mi khat a om hi. Ama min John ahi hi. 7 Mi khempeuh in ama tungtawnin tua khuavak a up theih nadingin khuavak tawh kisai a theisak dingin teci-a hong pai ahi hi. 8 Amah ahileh tua khuavak ahi kei hi. Khuavak tawh kisai teci-a hong pai hi bek hi. 9 Mikim tungah a tang tua khuavak taktak leitungah hong pai hi. b#1.9 Ahikeh Hih in leitunga hong pai mikim tunga khuavak a pia thuman khuavak ahi hi#Mt 3:1\n10 Amah leitungah om-a, leitung ama piansak hi napi leitung in amah a thei kei hi. 11 Ama aa mahmah ahi te kiangah hong pai ahi hangin ama aa te in amah a sang kei uh hi. 12 Ahi zongin amah a sangte khempeuh, ama min a umte khempeuh tungah Pasian tate suah nading thuneihna a pia hi. 13 Tuate pianngei tate c#1.13 Greek ah sisan mal banga suak hi lo, mihing khensatna bang le pasal deihna pana suak zong hi lo, Pasian pana suak ahi uh hi.#Isa 53:3\n14 Tua Thu, ci-le-sa suak a, eite lakah amah a teng hi. Eite in ama minthanna - Pa kiang pana hong pai thutak le hehpihna a dim Tapa d#1.14 Ahikeh Khatbek a neihsun neihsun minthanna i mu khin hi.#Gal 4:4\n15 Amah tawh kisai John in teci a pang hi. Amah in, "‘Kei nunga hong pai pa, kei ma-a om khin ahi manin amah in kei hong khup zo hi,’ ci-a ka genpa hih pa ahi hi," ci-in kiko hi. 16 A kicing ama hehpihna panin eite khempeuh in thupha khat khit khat i ngah hi. 17 Ahang in, Moses tungtawnin thukham kipia hi. Jesu Christ tungtawnin hehpihna le thutak hong pai ahi hi. 18 Kuamah in Pasian a mu ngei kei hi. Ahi hangin Pa kianga om Tapa neihsun bek e#1.18 AhikehKhatbek a neihsun f#1.18 Khutgelh pawlkhatah ahi hangin Khatbek a Neihsun,(ahikeh ahi hangin Tapa neihsun bek) in amah a kitheisak zo hi.\nBaptize-pa John, Christ a Hilohna Kigen\n19 Tu-in Jerusalem a Jew-te in, John kua hiam cih a dong dingin siampite le Levi-te ama kiangah a sawl uh ciangin ama teci panna hih ahi hi. 20 Amah ki-im loin teltakin kipulak a, "Kei, Christ ka hi kei hi," g#1.20 Ahikeh "Messiah" "Tua Christ" (Greek) le "tua Messiah" a nih in "Sathau Kinilh-Pa" cihna; tg.25 ah zong kici hi.#Lk 3:15, 16; Jn 3:28\n21 Amaute in, "Tua ahileh nang kua na hi hiam? Elijah na hi hiam?" ci-in a dong uh hi.\nAmah in, "Ka hi kei hi," a ci hi.\n"Nang Kamsangpa pen na hi hiam?" ci-a a dot uh ciangin,#Tp 18:15\nAmah in, "Ka hi kei hi," ci-in a dawng hi.\n22 A tawpna ah amaute in, "Nang kua na hi hiam? Ko hong sawlte kianga ka gen kik ding uh dawnna khat hong nei in. Nang kua kici na hiam?" ci-in a dong uh hi.\n23 John in Isaiah kammalte zangin dawng a, "‘Topa ading lampi na tangsak un,’ ci a gamlaka kiko pa aw, keimah ka hi hi," a#1.23 Isa. 40:3 a ci hi.#Mt 3:1\n24 Tua ciangin a kisawl Pharisee-te pawlkhat in, 25 "Christ lah hi lo, Elijah lah hi lo, tua Kamsangpa lah hi lo na hileh bang hangin baptise na hi hiam?" ci-in a dong uh hi.\n26 John in, "Keimah in tui in b#1.26 Ahikeh sung;tg. 31 le 33 ah zong ka baptize hi. Ahi hangin note lakah na theih loh uh mi khat a om hi. 27 Amah ka nunga hong pai pa ahi hi; ama khedapkhau sut ding nangawnin ka cin zo kei hi," ci-in a dawng hi.\n28 Hihte khempeuh John baptisena mun Jordan galkhat lam Bethany khua a thupiang ahi hi.\nJesu Pasian Tuuno\n29 A zing ciangin ama lam manawh a Jesu hong pai John in a muh ciangin, "En un, leitung mawhna a puakhia Pasian Tuuno! 30 ‘Ka nunga hong pai pa, ka mai-a omsa ahi manin kei hong khup zo hi,’ ci-a ka kiko lai-a ka genpa hih pa ahi hi. 31 Kei zong amah ka thei kei hi. Ahi hangin baptise-a kong paina pen Israel-te tunga amah a kipulak nading ahi hi," a ci hi.#Pc 22:8; Isa 53:7\n32 Tua ciangin John in teci panga: "Vantung panin vakhu bangin Kha hong kumsuka, ama tunga khawlden ka mu hi. 33 Baptize dinga kei hong sawlpa, ‘Kha hong kumsukin ama tunga a khawlna pa pen Khasiangtho-a hong baptize ding pa ahi hi,’ ci-in kei hong hilh lo hileh amah ka thei kei ding hi. 34 Ken ka mu khin ta a, Pasian Tapa hi, cih teci ka pang hi," ci-in a gen hi.#Mt 3:16; Mk 1:8\nJesu Nungzui Masate\n35 A zing ciangin John a nungzuite lakah nih tawh tua lai-ah a om kik uh hi. 36 Amah in Jesu hong pai a muh ciangin, "En un, Pasian’ Tuuno!" a ci hi.\n37 A nungzuite in hih thu a zak uh ciangin Jesu nung a zui uh hi. 38 Jesu kihei-a, amaute in a nung a zuih uh a muh ciangin, "Bang deih na hi uh hiam?" ci-in a dong hi.\nAmaute in, "Rabbi, (Siapa cihna) nang koi-a taam na hi hiam?" a ci uh hi.\n39 Amah in, "Hong pai le uh cin na mu ding uh hi," ci-in a dawng hi.\nAmaute va pai uh a, a omna a mu uh hi. Amah tawh tua ni a taam khawm uh hi. Tua hun nai sawmna pawl ahi hi.\n40 John thugen za-a Jesu nung a zui nihte lakah Simon, Peter sanggampa Andrew khat ahi hi. 41 Andrew in a hih masak pen a sanggampa Simon zonga, "Messiah (Christ cihna) ka mu zo uh hi," ci-in a va gen ahi hi. 42 Tua ciangin Jesu kiangah amah a paipih hi.#Jn 4:25\nJesu in amah en a, "Nang John tapa Simon na hi hi, na min ‘Cephas’ (a kileh ciang Peter c#1.42 Cephas (Aramaic) le Peter (Greek) a nih in suangpi cihna) kici ding hi," a ci hi.#Mt 16:18\nJesu in Philip le Nathanael Sam\n43 A zing ciangin Jesu in Galilee lamah pai a sawm hi. Philip mu-a, "Ka nung hong zui in," a ci hi.#Mt 4:19; Jn 6:5-7\n44 Andrew le Peter mah bangin Philip zong Bethsaida khuapi mi mah ahi hi. 45 Philip in Nathanael a muh ciangin, "Moses in Thukham sunga ama thu a gelh, kamsangte in zong amah tawh kisai a na gelh uh, Joseph tapa Nazareth mi Jesu ka mu zo uh hi," a ci hi.\n46 Nathanael in, "Nazareth e! Tua panin na hoih piang thei maw?" ci-in a dong hi.#Jn 7:41-42\nPhilip in, "Hong pai inla hong en in," a ci hi.\n47 Nathanael ama kiang zuana pai Jesu in a muh ciangin, "Hih lai-ah a sunga khialhna khat beek a om lo Israel mi taktak khat a om hi," ci-in a gen hi.\n48 Nathanael in, "Kei bang hong ci theih na hi hiam?" ci-in a dong hi.\nJesu in, "Philip in nang hong sap ma, theikung nuai-a na om lai-in kong thei zo hi," a ci hi.\n49 Tua ciangin Nathanael in, "Rabbi, nang Pasian Tapa na hi hi. Israel Kumpipa na hi hi," ci-in a genkhia hi.#Jn 12:13\n50 Jesu in, "Theikung nuai-ah nang kong mu zo hi, ci-a kong gen manin na um d#1.50 Ahikeh nang na um ...? hi. Tua sanga thupizaw nate na mu ding hi," a ci hi. 51 Amah in, "Nang e#1.51 Greek ah a tam genna thutak kong geninah: Van kihongin, Mihing Tapa tungah Pasian vansawltakte a kumsuk le a kahto na f#1.51 Greek ah a tam genna mu ding hi," ci-in a genbeh lai hi.#Pc 28:12; Mt 3:16\nCopyright 1994 Myanmar Center for World Mission\nLearn More About Zokam International Version


url: =Pasian mai leh mite mai ah “Na mawhnuam un” ~ Suum Do Thang :: ZOMI DAILY\nPasian mai leh mite mai ah “Na mawhnuam un” ~ Suum Do Thang\nposted on 1 June 2016 at 8:51 am Lomkholna: Article, Biakna, Suumdothang\n“ZAMPI KHUA PASIAN KHUA VAK IN TAAN ” cih thulu tawh lai tawmkhat 2012 November kha ni 15 ni in kong at a, lai asimkha Pu Pau Kap Thang in Pasian mai leh mite mai ah, “Na mawh nuam un” na cih pen bang cidan cih tel meel keiveng aw” ci-in hong dong kik ahih man in lai tawm kong at kik hi.\nLuangel khua pan Pu Kai Suan in Mizo gam panin ih khuavak ahi Pasian thu leh Mizo lai, Mizo Christian la te na sin in Zampi khua ah Pu Thang Khan na hilh a, Pu Thang Khan in khuasung a om nungak tangval te nahilh sawn in Tapidaw, (Baptist Church ) hong phuan khia uh hi. Pu Thang Khan in pen Eden huan pan mi khempeuh mawhnei ihsuah lam natel hi.\nTopa Jesuh pen ei mawhnei mite gumkhia ding a, Pasian tapa hih napan mihing bang a hong suahna thuzong na tel hi. Topa Jesuh in leitung ah hamsat gentheihna, zawn na, kisat nim in a pumpi khempeuh liamna, singlamteh tungah a khut, akhe te siktukkilh tawh kilh a, ling lukhu khu sak in, apang teipi tawh a kidawt man a, sisan tampi aluan na te thei in, asih khit teh kivui in, sihna in lenzo lo a, ni thum khit teh hong thawhkik nate na um hi.\nTopa Jesuh in ih zawnna, ih natna leh in mawh na pan hong gumkhia zo hi cih na tel hi. Kei mi mawh ka hi hi, a ci thei mi, Topa Jesuh Honpa leh Gumpa a asang mi khempeuh in gupna ngah hi. Ken mawh na nei keng a cite peuh mah bel Jesuh tawh a ki sai kha lo ahi hi cih na tel mah mah hi.\nLai Siangtho sungah mawhnei ihhih lam mun tampi ah nagen a, kei mawhnei hi keng ih kicih nawnloh na dingin, Lai Siangtho mun pawlkhat kong at khia a, Kha Siangtho in mi lungsim lawng a, gupngah mi hong behlap na dingin thu kangen hi.\n1. A khialsa mah in kei ka suak khia a,ka nu in hong paai cil a ki pan a mawhsa ka hi hi. (Late 51:5)\n2. Mihai mi in alungsim sungah,”Pasian omlo hi”ci-in ngaihsun hi. A mau te sia uh a, kihuai gamtat-in ahoih-a a gamta kuamah om lo hi. A pil gamtat, Pasian a zong a om hiam cih atheih na ding in, Topa in vantung pan in mihing te hong ensuk hi. A mau te a vekpi un puk khin uh hi. A kibang in kisia kim uh a, a hoih gamtat khat beek om lo hi. (Late 14 : 1- 3)\n3. Lai Saingtho sungah zong, “Pasian’ muh na-ah mi man kuamah omlo a, a man athei kuamah omlo a, Pasian tawh ki pawl ding a hanciam kuamah om lo hi. Kuamah in Pasian ngaihsut na neilo uh a,na-a kimang kuamah omlo a,a hoih-a gamta kua mah om lo hi. A kam uh tawh mi that uh a,a kam uh tawh zuauthu gen uh a,a kampau te uh gulgu tawh ki bang hi (Rom 3:10-13)\n4. Mi khat hang in leitungah mawhna hong om a, tua mawhna hangin sih na hong piang hi. (Rom 5: 12)\n5. Mi khempeuh mawh ciat uh a, a hong hon khia Pasian tawh ki gam la hi. (Rom 3: 23)\n6. A hoih a manin gamtat ding thei napi in a gamta lo te a khial a hihi. (Jeim 4 : 17)\n7. Mi khat peuh in thukham dang khat peuh a zuih hang in khat a khialh nak leh avekpi in a khial mah ahi hi. (Jeim 2 : 10)\n8. A man in a gamta,a khial ngei hetlo leitung ah mi khat zong om het lo hi. (Thna 7 : 20)\n9. A Khristian mipih amudah mi peuhmah mithat hi a,mithat te in nuntak tawntung na a neihlohna thu nathei uh hi. (1Joh 3 : 15)\nEi leitung mite mawhnei ih hih pen Pasian hehlo in a theihsa ahihi.Mawhnei ih hih lam ih ki telloh, mawhnei ih hih noploh pen Pasian heh hi. Ni sim in ih bawl Kha lam, taksa lam tawh ki sai mawhna te enpak dih ni.\nKi phatsak na,hazat na,up loh na, midang te mawh na muh den na,piak nop loh na cil luat na, thu tam nget lo, ngaihsut na hoih lo neih na, Pasian tung ah kiap zawh loh na, Pasian muan lah na, Pasian tung leh mite tung ah cihtak loh na (Thu man loh na), Midang te guallelh na ah lung dam na, nu leh pa mawh na, mit hah dan kep loh na, mi dang tawh a ki lawm lo ki lawmtat na, zuau gen na,mi gen siat na, hamsiat na leh kam ki huai zat na,guktak na leh guk tat na, zu kham na leh kham theih zat na,ngimna hoih lo tawh sepna genna,a ki lawm lo ki zepna, migi lo te lawm a neih na leh pai loh na ding mun ah pai na te ahi hi.’\nTua ahih man in Pu Thang Khan in Kha mit tawh en in mu ahih man in Pasian mai leh mite mai ah ” Na mawh nuam un /Na mawh na uh kisik kik un la na pu lak un ” ci-a Kha Siangtho lam lah na tawh ana gen khia hi ding in ka um hi.Pasian mai ah mawhnei hing ih ki cih ngamna in Pasian tawh hong ki pawl sak a,mite mai ah kei mawh zaw ing ih cih ngam leh mi te tawh ih ki lem theih hi. (Pau 3 : 3-4 sim in) Suum Do Thang (Agape Revival Ministry) – Zomi Daily\nPrevious: Daw ASSK ih umzo diam?\nNext: Piangthakte leh minam itna ~ T. Sawm Lian\nLyan pau says\n2 June 2016 at 9:17 am\n‘Na mawh nuam in’ cih bel Satan zong Pasian mai ah na mawh hi ven


url: =Japan ah papi khatin atapa kum 20 sung innsung ah khumcip :: ZOMI DAILY\nposted on 8 April 2018 at 8:36 pm Lomkholna: Japan, News, Sawltak, World\nJapan ah atapa kum 20 sung akhumcip papikhat Saturday ni in kimankhia cih AFP pan kiza hi. Tua atapa pen alungsim acidamlo “mentally ill” khat hi a, tuahangin bawmsung “Cage” sungkhat ah akhumcip cimawk hi.\nTuabang in atapa akhumcip papipa pen amin Yoshitane Yamasaki kici a, kum 73 aphakhin khat ahihi. Khumcip athuak atapa pen tu’n kum 42 phakhinta hi.\nHyogo Prefecture sung aom Sanda City sungah ateeng uh hi a, amau innsung ah thongkia bangin atapa pen kum 20 val khumcip hi ci’n Local Police Spokesman khatin genkhia hi. Athu ala akician in aki kanciansan laitak ahih manin, athu akicingin ki pulak khiathei nailo hi ci’n Spokesman in genbeh hi.\nJapan Local Media te genkhiatna ah papipa in atapa pen singtawh akibawl “Wooden Cage” sungkhat ah akhumcip ci uhhi. Tua Wooden Cage pen asanna 3.3 Feet (1 Meter) bek hi a, azaina pen 1.8 Meter bekbek ahihi. Amau innpi gei ah bukneu khatbangin lamsak in tuasung ah akhumcip ahihi.\nPapipa inzong atapa pen ka khumcip mahhi ci’n Japanese Authorities te tungah genkhia hi. Ka tapa pen alungsim cidamlo “Mental Problem” khat ahih manin, Wooden Cage sungah kum 20 val ka khumcip khamah hi” ci’n City Officials te tungah genkhia hi ci’n Publice Broadcaster NHK te’n pulak uhhi.\nMore: Japan gam aom piteek puteek kepna innkhat meikang, mi 11 si\nTuaban ah atapa pen nikhat hal bekin anpia in kisilsak cihi. Atapa pen tuciangciang cidamlai “Stable Condition” hilai bilbel in, ahi zongin apa ii khumcipna tawh anungzang kulcip in tuapen buaihuaipen cihi. Tulaitak Welfare Facility te’n akaplaitak cih kiza hi. Sawltak #zomidaily\nPrevious: Myanmar in gampualam ah buhtang zuakkhiatna hangin $$1.11 Billion sumlut ngah\nNext: Update: New York aom Trump Tower meikatna hangin mi 1 si, adang mi 4 liam


url: =Zolai Simbu Kum 100 Cin Pawi Ah - 8\nZomi lasiam J. Lianpu lasak (http://www.youtube.com/watch?v=Wzv3PuMwmgY) youtube pan ka et thapai leh ka laigelh ding nangawn mangngilh dektak e! Sorry.\nRev. Dr. Thuam Khan Thang, Vice President, Zomi Christian Literature Society thugenna keima notebook pan ka tomlak hong luikhia ing. Ama gendan kammal khempeuh kigelh khin manlo a, a kicingzaw VCD ah hong kihawmkhia ding hi.\nTangthu: Pu Mangtal in a laigelhna khat ah minam dangte in mintap, thalloh, tanu, thusa, zawl… cihte neilo uh hi. Zomi te bek hih banga ngeina a neite hi hang. Zomite midangte pen a zi ding, a pasal dingin minamdang a la tam ngeilote hi. Cimnuai ah sa kibak Geltui ah kithuk cih a nuntakpihte hi hanga -lungdamna a thukkikte, a mangngilhlo te hihang. Sutpom, mawhmaisakna ah zong Judahte biakna tawh kibang hi. Hallelujah cih i zat ciangin zong a kisam teng bek ah zang ding hi hang. Hallelujah cih taklo te khawng hallelujah cilo ding hi hang. Ngeina a kician bek ah zang ding hi hang. Ka tan sawm kah laiin lawmte khat in sangkahna ah buh huan in a siamloh ciang buhcim suak hi; tua khit ciang hallelujah ci mawk hi. Tua bang a thupilo a hallelujah cihtak lo hi. Pasian thu manpha bek ah hallelujah cih ding hi.\nTangthu khat hong gen nuam ing. Zomite a citakte hi hang. Kaptel ah nidangin Tapidaw suak masa (a min mangngilh pak ing ei - HZC) lawmta nih singphuk, khat sing in deng in si ding hita a a lawmpa in zu tulh in hopih hi. “Hih ka zu tak khat dawn lecin sialpi tawh hong vui ding, na luang hong pham ding, sanggam laiguizom bangin hong la ding hi ing, khasia kei in,” ciin zol hi. Amah’n a dawnkikna ah, “Lawm aw, Zomite in lo i khawh ciangin singphuk in, lohal in, lopawi in, lokho in khaici a gah ding ngak hi hang. Kua mah in anlak ding ciangin lo taisanlo, lo nusia ngeilo hi. Tua manin ka Christian upna nusia in zu dawnlo ding hi ing. Kei a hong dawn ding vantungmite hong tungta hi. Christian teng ka kiangah hong nai un. Thu umlo mite na kikhin un,” ciin Christian khempeuh in thungetna neikhawm uh a Amen a cih uh ciang amah na paita hi. Tua zah in a citak, a upna a lenkip Zomi te hi hang. Tuni in hong kicileh e leh?\n2. 'Pa ken a guh pet zo'. Tuhun pen ‘Hun’ kikhel hi. 1960 kumin Japan te in battery nai bawl hi. Hoih hi. Ahih hangin Swiss te in a theih ciangin battery nai peuh ciin thusimlo hi. Pawlkhat in umlo, awlmawhlo hi. Japante demna dingin Swiss te in a nai bawl uh hoihsak semsem tamman semsem, tua kikal in Japan te in tampi na bawl mengmengin leitung na zel khin uh hi. A sawtna ciang mite in Japante nai lei in Swiss te in a zuakna ding hamsa sata uh hi. Tua manin hun kikhelkhel hi. Swiss te in hun kikhel theilo in hun na laplo uh hi. Sumbawlna bek ah hilo in leitung pilna sinna vai, nek leh tak zonna vai ah zong a hun lap kul a, hun kikhel theih kul hi.\nKhatvei ka tanu in meh limlo sa ahih manin, “Pa, ken meh lim salo” ci hi. Paulo in ne lel in a cih hang ei meh lim sakte i tate in lim sa nawnlo in zong gen ngam lel uh, pulak ngam uh hi. Hun kikhel hi (paradigm shift). No hun leh ko hun kibang nawnlo hi ci lel uh hi. Sakollam lam ah numeino khat na pilzaw hi. “Pa, ken meh lim salo,” a cih leh a pa in, “En zong i neu lai in sa meh khawng ne ngei kei hang,” a cih leh, a tanu in, “Pa, nang na pa zawng, kei ka pa hau,” ci lian mawk; a pa zong lungdam lua a ipsung sawk, “Hiah sum, sa va lei aw,” ci pah lian ci hi. Pawlpi sungah zong khangnote in pawlpi biakna sung nuam a sak uh leh pawlpi a nuam hilel hi. “Ko hun lai” cih den ding hi nawnlo hi. Khangnote i delhcip ding hilo in amau nung i delh ding ahi hi.\nTun Zolai kum 100 cingta, ahi zongin zunzun puahpuah kul lai hi. Laibu bawl ding hi hang. Sia Thawngno bekbek kawi taisaksak lo ding hi hang. Huh in panpih ding hi hang. A mawkna bek in ngahsawmlo in a sum tawh lei ding hi hang.\nTopa in thupha hong pia ciat ta hen. Amen. //


url: =Top manga guipur | Camisetas | Cortefiel\nTop manga guipur\nTop con manga decorada con cinta de guipur. Sin mangas. Escote V\nCortefiel Top manga guipur Azul Cortefiel Top manga guipur Azul Cortefiel Top manga guipur Azul Cortefiel Top manga guipur Azul


url: =( Breaking News ) Tulaai leitung Thuthang Tuamtuam Updates August 27,2014\nØ ZIUSA kipawlna mintawh New York khuapi aom UN zumpi ah Zomi makaai 30 kiim August 27, 2014 ni in khawmpi kah kipanta uha, nasiatak in Zomi vaai sungziahziah ding in kiging sitset uhhi. Hih khawmpi ah ZIUSA Makaapi Pu Go Sawm Khup, GS Pu Do Khan Khup , Pu Gin Kam Lian, Rev Pau Khan Khai leh makaaipi adangpawlkhat kihel uh ahihman in muanhuai mahmah leh khamuan huai mahmah hi.\nØ US gamsung ah Internet company minthang mahmah khat ahi Time Warner Cable te internet line August 27, 2014 ni zingsangpan state 29 ah kisia cip a company te in zong ahangtheilo in akansaan laaitak uh ahihi. Alo theilo Internet Kisapna Company pi phawlkhat ah bel nikaailam ciang tawmkhat kingahsam in adangte kingah naailo hi. Phone akisap hang bangtansawtding cih thuneiten dawngkik theilo uh ahihman in hih Internet zang mipi 11.4 million sovingveng uhhi.\nØ USA gam Massachusetts Air National Guard phualpi pan kisin a leengkhia US gaalvaanleeng F-15C khat August 27, 2014 ni in Virginia ah kia hi. Ahawlpa bek atuang hi a bangcih cih kitheinaailo hi. US Air force te in hibang vanleeng 249 nei uha, khatciang $30million ta man ci uhhi.


url: =Putek te’ khutsung pan bangci suakta theiding? (1) :: ZOMI DAILY\nposted on 15 July 2020 at 6:11 pm Lomkholna: News, Politics, Zomi\nKawl gambup pipi gen dahni. Chin Pyinee pipi gendah ni. Saklam Zomi te ii paizia khat a gina lo/ hoih ngiatlo khat oma, Khangno (tha hat pen) laite ki nawl khin den hi. Biakna/ khuasung/ minam/ beh le phung sung thupi khat ki vaihawm hileh mit limlang bulh vive, Samkang vive, Handset khat na ngawn a ginlam a phawk nawn mello vive in thu deih takin hong gen uh a, anungsang ah huih mahin bei zel hi.\nKhangham te pen a panmun uh tua ding mah a hihi. A gen le a gel pen amau vaipuak hi a, asep khiat a hih leh a mau tha in cin nawnlo hi. Nikhat suak masa nangawn lungsim khinkhai theihna ki lamdang thei a hih manin taltak (putek) te’ ngaih sutna kisam mahmah hi. Tua mah bangin a semzo nawnlo a hih lamuh zong a theih dinguh thu pi mahmah hi.\nGam le lei it mahmah uh a, mailam thu dingzong mukhol mahmah in a tuah khak thu u zong kicing mahmah hi. A hi zongin a thatang uh hat nawnlo hi. Khuak tawh kigel hi a,thatang tawh na kisem a hihi. Hih thu pen ii pu te-in thei gige napi ki theih mawh bawl u hi. Gam le lei a ding na kasem nuam citek hang a , bang hang kumpi’n tawl ngakna (Pension) piak khitteh kipan sese ii hiam? Nu’ gil sung pan pension ngahsa a suak om aitam?\nNa tha hatlai koi ah mang na hihiam?? Bang dinga na mitin khua amuh nawnloh teh, nasam a kan teh, na khut a lin teh gamlelei aa ding nasem ning ci mawkmawk na hiam? Kei khuak lellal tawh ka ngaihsut zawh loh man hi. Innkuan sungah pa khatin a tate ann huan sak ngam kei leh a pa’ sih mateng ann huan theilo ding hi. Ann huan masak bel hong kang mah ve.\nPu tek a hih keh pi tek te khat zong ann a huan cil in kang/nawi/minlo teitei ding hi.Pasianin na tha tang hong khek ding khangno tha hat tampi tak hongpia hilhel a,nang bang hangin tuateng nuaitum nuam na hihiam? Kei sangin a pil zaw , a ham zaw , tuah khak thu a cingzaw te’n tel mahmah ding hi u teh.Mun ong kipia kha hile zong , no semta un ii cih theihloh pen bang hang aitam. Bang hang aitam maw? Zop lai ding… Laigelh, Muanpi\nPrevious: USA, Indiana pan Pi Cingh Za Pum (Thuklai, Suanthuk) in hongnusia\nNext: Leitungbup Zomite tung ZCDC leitang ading huhngetna


url: =ZAM palai te UNHCR Meeting kah :: ZOMI DAILY\nposted on 20 March 2019 at 4:46 pm Lomkholna: Malaysia, News, Refugee, ZAM, Zomi\nTuni UNHCR Zum pi ah Malaysia UN Lutang pi Ih Pu Thomas Albrecht leh Community makai te a masa pen Meeting thu kikup’kimuh khop na ki neithei , thu ging tuamtuam tam mahmah kawmkal ah Official in ong gen thu a theih huaipawl khat tomkim.\nKei pen Germany mi ka hi aa ka khua pen Bawlung/Football ki mawl siam mahmah te ten na gam hi tua ban ah BMW Car/Mawtaw ong pian khiat na Copmany gam pan ka hihi. A hih hang in kei pen ki mawl lah siam lo BMW Company ah lah sem lo in hih na sep sem in no a ding in Germany gam pan ong pai ka hihi, hih UN na sep ka sep zawh sawt mahmah ta hi, tu-ma kum20 hun laipek in na sep na ding mun ong ki teelsak in KutumSudan leh Malaysia ong ki teelsak hi Kutumsudan ah pai ding in ka na khen sat khin hi. KutumSudan ka teel hang in pai tuanlo in a tawp na ah ut tawh ut loh tawh ki sai nawn lo in Malaysia ong tung ka hihi.\nMalaysia Kong tuntung in Malaysia NGO/Kumpi thu nei te in zong Interview na tam pi ong nei uh hi, tua mun ah zongh Gam bel te’n na hoihtak in a sep theih na ding’h zong Malaysia Kumpi thu nei te kiang zong ka na gen hi.\nKualalumpur sung bek aa gambeel Refugee te bek vaanding ki lawmlo aa Malaysia gam sung a gamla a nai ah-om Gambeel Refugee teng din mun ki kim in a ki bang in koi ci vaanding cih te ka sawm pha mahmah hi.\nUN Zum mai ah gate te ah ki gual in inquiry ding in gamla pi pan ong pai te in bang mah dong kha lo in a ki leh kik tam pi om hi cih thuzong ka zakhin aa tua te zong ka thei hi, tua a hih man in Inquary na ding in UN zum pailkul lo in koi cih leng a dong nuam te UN mabaan UN vai kan nuam te a ding a lem pen ding in a sawt lo in kong vaihawm ding uh hi.\nUN zumpan in Interview ding a hi zong in vai khat peuhpeuh a om teh Phone ong Call uh teh khat veita bek Phone call in ,2vei sap kik na om nawnlo hi cih dot na zong ki dong in .hih pen a hoih pen ding in kong gelding uh hi Genteh na:Phone sap a ngah kei leh massage aa laikhak ding mawh cih te aa ki pan a hoih pen in ong gelding hi ung.\nPolicy thak tawh khentuam guptuam nei lo-in na kongsem ding hi, genteh :-na Rohinya/Kachin/Chin Refugee te bek tuamtel in ka tuam sep keiding hi a ki kim in a hoih pen ding in kongsem ding uh hi ci phot hi. Malaysia Kumpi thu nei te in kong tuntung in Interview ong neih na uh ah Rohinggia te vaizong ong limgen mahmah uhhi, Rohinya te bek hi tuan lo in avek pi in a kikim in sepzia ding hoihtak UN Officer tengtawh zong kana ki kumpha ding hi cihi.\nChin State pan gambel Refugee te vaipen Option1/2 teel zong om nawnlo ding hi, Laidal ki pia te zong Card mah kong pia kik ding uh hi, Cikciang UN Card piakik ding cih pen sepzia ding hoihtak kong ki kum ding uh aa tuapan in kong zasak kik ding uh hi, ChinState pan Gambel te a ding in ,Option1/2 leh ki gawt na om nawn lo ding hi na ngaih sun nawn kei un ong ci hi, Tuabaan ah Asylum Seeker te Chin state pan gambel te bek hilo in, Refugee gambel khem peuh a ding in zong a hoihpen ding leh a huam kimthei pen ding in ka na kikum ding uhhi,\nMore: Malaysia UNHCR vaitawh khualzinna theihsakna ~ DK Khup\nAsylum Seeker 2013 Card kilaksak Card ki tengsak te vai pen gen cian na neilian nailo in a hoih pen ding in ong gel ding uh ih lam en mahmah hi, ChinState pan Refugee khempeuh aa ding thu hoih vive ong hi ta aa, lungduai tak in ih ngak ding zong ong ki sam mahmah ding hi, UNHCR aa ding in ih thunget na te khawl het lo in khan toto lailehang tu’a ciang agah ong musak leh UN thunei te lung sim ong ki khel sak ih Biak a nung ta Pasian in na a sep nop the haksa a sak khat beek zong a om lohlam ki lang tektek hi. Thu nget na in vang lian hi, Lungdam ZAM\nPrevious: Kawlgammi innteng nasem khat bawlsiatna hangin Singapore nupa’ kopkhat gilbem ah kikoih\nNext: Feedback Nam 4 ~ Pu Zokhai\n21 March 2019 at 2:41 pm\nKhuppi in ZAM makaite UNHCR Meeting kahna March 20 ni in nong zaksakna leh DKKhup in nong zasak sawnnate uh hang in i lung nuam mahmah hi. Mapankhop diamdiam ding leh Thungetna khahsuahloh ding akuamahpeuh in vaipuak in nei ciat ni ei. Akisam bangin kizasak den ni ei.\nPa C.Thang Za Tuan, Yangon


url: =Zomi Te'n I Ngaihsut Ding Thu Pawl Khat\nAmasa in, kiteelna tawh kisai tawm gennuam hang. Kawlgam kiteelpi ding ni 20 kim bekin sam ta hi.( Kiteelna a om takpi ding ahih leh!). Mee piakna-ah a mi enzaw ding maw, a party enzaw ding cih tu laitak in mi tampi-in kibuaipih hi. Party pawlkhat in ‘a mi en kei unla a party en un’ ci hi. Party dang pawlkhat inlah ‘a party en kei unla a mi en un’ cizel uh hi. Tua ahih leh e’n bang i en tam? Ke’n anih in ethuai sa ing. Party i en a, mimal i en zong in thu nih bek etziau ding hoih ka sa hi. Amasa in, hih party/ mimal in gam leh minam avei taktak hiam? Gam leh minam aa dingin asem nuam takpi hiam? Aituam meetna ding ciang bek peuh a en lel hiam, cih et masak huai ka sa hi. Kawlgambuppi i et ciangin party tuamtuam lakah ‘hih party te in gam leh minam avei takpi hi,’ cih theih ding party pen muhkhiat hak khollo tawh kibang hi. Zogam ah zong party tuamtuamte’ thugenna leh sepna tungtawnin ‘hih party in gam leh minam vei pen ei,’ i cih ding omkhin kha ngel ding hi. Gam leh minam avei party leh mimalte mah mee piak huai hi.\nAnihna ah, Pasian kihtak zahtakna anei, Pasian amuang party leh mimal mee piakhuai ka sa hi. Hih pen Kawlmi party sungah kizangthei khol kei in cin, ahi zongin Zogam ah party ahi zongin, mimal ahi zongin kizang thei ding hi. Lawh cinna, daupaina pen Pasian kiang pan ahih manin Pasian amuangte bek mahin i lam-et bangin gam leh minam aa dingin hong sem zo ding uh hi. Pasian anei Zogam ah Pasian theilo makai khawng neih ding pen deihhuai masa hetlo hi. Zogam aa dingin bang party ahi a, kua minam ahi phial zongin Pasian a thei, Pasian a zahtak makai lunggulh huai mahmah hi.\nTu’n mailam kalsuanzia ding tawm gen nuam hi hang. Mimal kizopna, kimaingapna (interpersonal relationships) pen leitungah thupi mahmah hi. Pasian mahmah in zong mimal kizopna thupi sa hi. Bangzah ta in gina ta kei lehang Amah zuanin, Amah sang lehang Pasian in tapa zaa hong pia hi. Gina mahmah in pahtak huai keei ta lehang, Amah i awlmawh kei leh Pasian in zong hong awlmawh lopah hi. Pasian thupha i saanna dingin Pasian mai zon kul hi. Tua bang tektek in leitungah zong hamphatna i ngah nop leh thuneite mai i zonsiam ding thupi mahmah hi. “Ei kilawmpen hang, ei ginapen hang’ ci-a tut liuliau tawh hamphatna kingahlo ding bek thamlo-in kingahlo khin zo hi.\nZogam ah district ngah dingin ei Tedim kilawmpen napi hangin Haka in ngah hi. Vanlengtual bawlna dingin Saizang khuataw a tualpi hoihpen napi Falam in ngah hi. Ei te in i kilawmna, i ginatna suangin i tut liuliau laitakin i lawmte in thuneite mai na zong uh a i hamphatna ding teng tuahkhia pahpah uh hi. Hih maitang zonna, mai vilna pen zuauthu tawh ahih kei nak leh Pasian zia leh tong khat zong himai hi. Joseph in a tunna peuhpeuh ah a pute mai vil zo ahih manin maipha ngah kawikawi a, atawpna ah Egypt gamah Pharaoh zom a lianpen hong suak hi. Esther in a pasal kumpipa mai vil zo ahih manin a mite sihna pan honkhia zo hi. Tua ahih manin, hih mi tawh kizopsiamna pen Kawlgam paizia bek hi loin leitung paizia ahi hi. Leitung ki-ukna bek zong hi loin biakna sung, innkuan sung dongah a kisam thukhat ahi hi. Tate sung nangawn ah nu leh pa mai a vil zote mah hampha pen lel uh hi.\nEi Tedim lam Zomite pen akhang akhang in thuneite mai vil cihte pawl kivazo phalo hileng kilawm hi. A kiphasak ihiam, a meidawi ihiam, gam leh minam avei zo taktak lo ihiam, kiniamkoih a mimai zon ding pen haksa kisa mahmah laizang hi. Mailam ah hih laimun i kipuahphat keileh bel hamphatna ngah ngei lo ding hihang. Angah huai hamphatna tampi i khahsuah pen i pil loh man, i tei loh man, i hauh loh man,mimal i tawm man hi peuhmah loin i lawmdangte banga thuneite tawh kizopzia i siam loh man hipen hi ci-in ka mu hi. Thunei pen hileng bel mimai vil kul lo hi. Tua ahih manin thuneipen mun tuhsawm ding maw, ahih keileh, thuneite maivil zawding cih thunih bek om hi. Thuneipen mun tuhzo leng bel hoih penpen hi. Kuamah maivil kul loin ei deih bangin vai kihawm thei ding hi. Tu laitak i dinmun pen thunei mun lah tuh zo taklo, thuneite lah maivil nuam lo, ei tumtak a gal ciakciak pongdan khat hileng kilawm hi. Hih bang dinmun tawh bel i mailam bing mahmah mai dingin ka um hi. I khuadak zek kei leh hong kimakhelh mangkhin ahih manin phazo nawnlo a i om ding dahhuai ka sa mahmah hi.\nTua ahih manin, mailam ah kiteelna tawh akah ding gam makaite i hi zongin, kumpi nasem uliante ihi zongin Pasian muang sa in gam leh minam vei cihtaka i vei ding i kihanthawn nuam hi. Gam leh minam hamphat nang ahih nak leh hangtak leh kiniamkhiat takin ma pangciat dih ni. Thuneite tawh zong ki-it, kithei in, thuklut sawm ding hang a, gam leh minam hamphat nading khat peuhpeuh maitang singhawl belh liang mahin phu tentan ding hi hang. Tua bang i sep manin zakiatlawh pah khollo ding hihang. Mordecai, Esther, Daniel te in sihdaan kipiathei ding dinmun panin gam leh minam veiina tawh khauhtakin adin uh ciangin a zakiat uh cih thadah thupha san lawh zawsop uh a, kumpite zomin ulian pipi suak uh hi. Zomi ta dingin Mordecai thak, Esther thak, Daniel thak khat kisam mahmah hi. Topa mai zongin, nakpi in thungen dih ni.\nBy: Rev. Dr. Do Suan Mung, General Secretary of GZA\nPosted by: Tongsan Media Group


url: =October 2 | Ngasiah pa tungah nalamdang nihte ~ MUC\nOctober 2 | Ngasiah pa tungah nalamdang nihte\nAdmin 8:28:00 PM Articles, MISSION NEWS\nNgasiah pa tungah nalamdang nihte\nMONGOLIA | October 2\nErdenebat Budragchaa, 59\nKa zi le kei in thu kiphumin Adventist pawlpi ka lut uh hi. Kum tampi khit ciangin lampai zawhna ka ngahkik hi. Khe natna khat ka ngah hi. Lau-na tawh kidimin ka nungta hi. Ka pumpi zaw kha ding patauhna tawh kidimin ka om hi. Siavuante tawh kimu-in siavuanpa in zong hong lunghimawhpih hi.\n“Ki-at kul ding ci-in hong gen a, ahi zongin na dam ding leh dam loh dingin hong gen thei kei ung, hong ci hi. Ama hong genna-ah na nungzang guh in kisia cip hi.tua hi-in zatui zaha lo-in dam lo ding hong ci hi.\nKi-atna tawh kisai-in tuahsiatna khat a om leh ka innkuante in siavuante tungah bangmah thu bawl lo ding cih thukimna nei uh hi. Ka zi tawh limtak thungetna ka nei uh hi. Pawlpi kem siapa in thu hong ngetsak hi. Thungetna hangin ka ki-atna hoih bilbel hi. Ki-at ama zong hong damkikpah hi. Kal khat khit ciangin zato tuak thei ci-in hong ciahsak uh hi.\nTu-in cidam takin ka innkuanun ka om uh hi. Ka innkuanun Khristian ka hi uh hi. Ka lawmte uh zong Christian thu-um hong suak dingin ka deihsak uh hi. Biakinn ah hong kikhawm dingin ka zon zelzel uh hi. Pawlkhat hong kikhawm thei uh hi.\nAhi zongin ka lawmte kuamah in a nuntakna uh Jesuh tungah kipia lo uh hi. Kei ka hihleh ka lungkham mahmah hi. Bang hang hiam cihleh Pasian in amaute nunzia khel thei hi, cih ka um hi. A tawpna-ah Pasian in kei hong khel hi. Kei sep ding pen ka lawmte zon ding cih hi-in Kha Siangtho in nasep in amaute khel ding hi. Ka lawmte pawlkhat tungah biakinn ah hong kikhwm dingin ka zawn hi. amau zong hong kihawm dingin ka lamen hi.\nTu quarter Sabbath 13na sumpi in Monglolia khupia Ulaanbaatr hakhuapia aa Adventist lifestyle center khat lmnadingin hong puak ding hi.


url: =Kuala Lumpur khuasung nasepna khatah Crane Boom kia in ahawlpa liam :: ZOMI DAILY\nposted on 21 May 2017 at 9:23 pm Lomkholna: Malaysia, News, Sawltak, World\nMalaysia, Kuala Lumpur khuapisung aom nasepna khatah vangik doptohna in akizang “Crane Boom” kiasuk in ahawlpa dengkha cih NST pan kiza hi.\nZanni Saturday ni in Kuala Lumpur khuasung aom Shangri-La Hotel gei ah thupiang ahihi. Crane Operator papen Penang pan hi a, kum 49 aphakhin khat ahihi.\nAminpen Kanifan Ramanass kici a, Construction Site sungah nasem in aomlaitak zanni nitaklam 1:30pm hunpawl in atuahsia ahihi.\nVangik doptohn Crane Boom kiasuk in, amah ahawl hi a, ahawlte omna “Driving Cab” bukpen dengsukkha hi. Ahawlte omna buksung ah nai 1 sungbang awkcip in, Firefighters te atunciang honkhia theipan uhhi.\nCity Fire and Rescue Department director Khirudin Drahman in agenkhiatna ah Hang Tuah leh Jalan Tun Razak aom Fire State munnih panin hih Accident vai akizak ciangin Firefighters honkhat ki paisakpah cihi.\nCrane Operator papen atungpan Crane Boom akiatsuk ciangin akhe veilam dengsukkha in, ahawlna buksung ah awkcip hi. Nitaklam 2:23pm ciangin ki honkhiathei a, nai 1 sung dektak awkcipman hi.\nAkhe bek dengkha bilbel in, apumpi alu cihte bangmah sukhalo ahih manin, liamna lianpi adang omlo hi. Ahi zongin akhe zatui kibawlding in Kuala Lumpur Hospital ah kipuak cih kiza hi.\nConstruction Site tuahsiatna pen tusung phadiak kilim zaknawh mahmah hi.\nRelated: Malaysia: Crane vandopna kiasuk in mawtaw hawllai numei khat sihlawh\nNungkum August khasung inzong Jalan Raja Chulan lamzikpi tungah numeikhat mawtaw tawh apai laitak in atungpan Crane alu kiasukmawk ahih manin, a mawtaw atungpan dengsuk khalian in khuasung vak hialhial kimlai ahawlnu in sihlawh dihdih hi.\nConstruction nasepna limlimpen Accident tamdeuhdeuh ahih manin, akiim apaam ah ih omciang kidop huai mahmah cih phawkthak zelzelni. ZD Sawltak #zomidaily\nPrevious: Canada ah “Sea Lion” tuisung ganhing khatin numeino khat tuisung ah kaisuk\nNext: Malaysia, Sungai Buloh ah pasal khat mihon in vuagawp in tuisa buak


url: =“ U Lian, mipi tampi in ong bohhuan uh a, kei kia ong suakta thei zenzen ing. Bang cih ding I hi ta hiam?, “Kap, nang kia suakta maw, lawm dangte bang ci uh?”,”Ki thei lo, kuamah dang suaktalo kei cih loh!!!”\nJanuary 30,2016 zing nai 6:00 , ZCF Mission board makaihna a Rajasthan Mission Field veh ding in mi 9(Rev. LT Lianzaw, Rev.J.K.lun, Tual Za Kam, Nang Lian Kham, Kamlianlal, Mangzasuan, Jacob Kappu, Feli leh Mawii) Delhi a patin kipan khia uh hi. Sun nung dak 2:00 lak in a tun na uah kihah siangin, Sadararsaher khua a pat a km 2 khong a gamla Christian thak omna khua a Missionary te (Kuldip te nupa) makaih in va pai uh hi. A van puak te uh piakna leh thumna hun zang uhi. Tua khit in Sadarsaher khua ong zuan in, mi damlo(a zeng) khat a ding in thumsakna nei uh a, tua khit ciangin, thumna lunggulh a vengte uh inn nih a hoh in thungetsakna nei uh hi. Tua a zeng nu, thu a ngetsak lai un pasal khat in lim(photo) a na la den hi. Thumna neikhit ciangun, Missionary te inn a pai ding a, a pusuah uh leh, mi tampi in a na ngak uh a, thu dawtna Rev. LT Lianzaw a na nei uh a,kihotam manlo in vuak kipanpah uh hi.\nMi lah ong tam deuh deuh in, a kua peuh in a tung uah khut ong khak ciangin, numei te bitna ding deih in, a khomite khenkhat in lampi gei a sum buk khat ah lut ding a a sawl uh leh, a sumbuk te a na lau ta uh ahihmanin,lut ana phal kei uh hi. Mipi tam banah, a thom uh lah ngaih deuh deuh , a neu a lian kikai khom in khut kha ding in liiksa ngen in I Mihangsante* lam ngen ah ong taikhawm ta uh hi. Amau zong a hih ding dan om tuan lo anhihman, a kual a kikoi kawm in anunglam uh dawh in numei te a bit theihna ding un, a lai ah a omsak uh hi.\nTua ci bang a vuak thuak ngek ngek in, dakkal nih sung mah mah mipi ten suk-nok, to-nok uh hi. “Jai Sree Ram” ci un, ci in sawl uh a, a gen ut lo ciangun vua zel uhi. A lak ua tangval khat in a vuakna uh na a sak luat manin, “a lungkimna ding uh ahihleh I gen mai ding uh hia,” ci a makaih te a dawt le, “I sih leh Topa min in si zaw di, gen mawng mawng lo di,” ci in ki hasuan uh hi. Tua hun sung mah in, a khangno lam deuh ten numeite pen a group a pat kaih khiat sawm uh a, Pa Tual Kam leh Feli kai khia uh hi. Pa Tual Kam pen dawngkholh sa uh ahihmanun, nakpi tak a a vuak ciangun a khut uh a kikhah khata uh hi. Tangval honin Feli a tuam in a kai khia uh hi!! Nu Mawii ahihleh, pasal te lai ah om a, pek leh suk a thuak lain la nih, “Lord I lift your name on high”, leh “Phat ding na kilawm hi” cih ka lungsim ah om in kasa sa ci hi. Rev. JK Lun in ahihleh, Pasian kiangah kiko khiak leh a vangkim a, a Upa deuh lamte kiangah police sapsak ding a nget hihtheih omsun hi, ci hi.Tua hun sung mah in, Tg. Kappu a sukna u alung am sa a, kun pen mipi nuai a pat paikhia thei kha zen zen in, Delhi lam ong phone thei hi(8:30 p.m.). Ka tate tawh ann ne ding a kisa lai ka hi uh a,tua ci bang thu ka zak ciangun anne thei ka om nawn kei uh hi. Ngahsutna bel saupi pai man hi!!\nBang teng hileh, Pasian min a kuan ahihmanun, Pasian vaihawmna khat om ding hi ciin, vaisai ding dan ngaihsutna kong nei thei hi. Sanggampa Vumlunmang(VLM), phone in, ”Mang, hici bang thu om in, bang hih theih a om ding a?” ciin in ka dong hi. Aman zong a sawtlo in ong dawng non pah in, “Sanggampa Haulianlal,(HLL)IAS, Rajasthan leh U ThangKhanlal Guite, IPS, Rajasthan(Tua Manipur a deputation a om lel lel), ka hilhta” cih 8.38p.m. in ong theisak pah hi. Ka lung ong nuam tuam hi. Tua ciangin, Delhi ah NE Police a Makai Pu Robin Hibu,IPS, Pa Romeo Hmar tungtawn in a thu omdan hilh sak nawn in pan lak theih dan dan in kila hi. Pu Robin Hibu,IPDS in Rajasthan a IGP pa ong na hopih sak hi.\n9:35 P.M. in U Vumsuan in hong whatssap a, a, “I Pastors te uh tungtang thu kitelzaw om thei hia, a mun vaphak a kulding leh kei le kiman theiding hi ing” ong ci hi.Lungkham, mangbat lai tak a, hicibang thu hoih I zak bel nak nop tuam lua ahih dan ka cian mah mah hi.Tua khit in ka kiho nawn na uah, “taxi khat la in driver ding 2 leh 3 tawnpih in va pai mai leng, thuak vek ahihmanun, gari bang hek zo lo kha ding uh hi”, ong cih sawn sawn ciangin, a kipiakzawhna thupi sakpetmah in om hi. A Mun a mual leh kimuh na ding koi ah cih khong kithei cian lo ahihmanin, amau tawh ki ho theih dan a om leh kithuza thak ni ka kici uh hi. I Mihangsante un, Police custody a a om khit un a phone teng uh Police ten laksak/kepsak uh ahihmanin kihopih thei nawn lo hi. A phone a lak ma un, Tg. Kappu ka phone kha man nawn a, amah Pa Khampu te police te tawh garite la ding a pai kimu uh a, Khampu in, “ U Lian thungetna ah ong naphawk un”, ci in ong vai khak hi. Tua khit Pa Tual Kam in zong ong phone a, thungetna ah ana phawk ding banah, Police custody a om uh ahihdan ong theisak hi. Liam vek ahihdan uh zong ong gen a ahihangin a na sia lua om lo ahihdan ong gen ciangin kha muangtuam mah mah hi. Thungetna hih thei dan dan in kinei in, a thu theikha a ong phone kha te kiangah thungetna a phawk ding in cialpi na ana ki nei hi.\nFeli zong tangval hon kaih khiat a om pen, Pasian in a veng ding a khomi te mah pia mawk in, lamdang tak in kua ma khoih khak hetloh in suakta hi! Thaang(Trap) lauhuaipi ah awk himahleh, Pasian Khasiangtho vangliatna tawh suahtakna ding thu a na ngenden hi. Khut thuak thuak te zong, guh leh tang kitan, kho-phawk lo a puk, liamnak lua a hospital a admit ngai om lo in, mel kimuh theih kik a om pen, Pasian in a tate kem tak tak na ahi. A tate a ding a BITNA SUANGPI ahi dan kician mah mah hi.\nTua ci in, Delhi lam a pat panlak na pen pai to zel in, Mr.HLL in 10:15 P.M. in hicibang thu sanggampa VLL tungtawn in thu ong zasak hi:\n“Pa Mang, SP pa toh ka kihou khinchet ua amau adia lauhaui di omkeilungbuai nadi omlou honchi…VHP te tullel inn kong ah protest in om ua, dist administration in khetdaih tumlel…safe passage to Delhi a om thei di, issue hon quiet down zekleh,achi…. Collector has given the same assurance as I know her personally, She has taken direct interest in the matter…chihdan ahi phot.” ci in ong theisak ahihmanin lung ong nuam tuam mah mah hi.\nMr. Robin Hibu,IPS, North East Cell Delhi in zong 12:11 a.m. in hicibangin theihsakna group tungtawn in ong bawl hi:\n“I have spoken to IGP Mr.Rajesh Arya IPS about alleged assault to Manipuri group(Including 3 ladies and 4 gents) by mob at Sadarsaher area of Churu district today afternoon. IGP told me dat Manipur group are safe and they are at police station Sadarsahar, and he has directed SP to take action on merit and IGP will ensure that….”\nA tung a, Officer te kammal te tungtawn in nakpi takin tha kingah hi.\n1:30 A.M., in naute lum sak in, lupna tung ah Bible sim kawm in thumna nei a ka om leh, phone ong pai in Sanggampa Khakhai Zou, in Sadarsaher Police Station a SHO ka na hopih hin, “bang mah lungkham ding om kei, Hotel a tawldm ding in ka paisak ta uh”, hong cih ciangin police station/lock-up a giak lo a, tawldam zekthei ding uh cih zak ciangin nuam tuam mah mah hi.\n2:15 a.m. in tua cibang a thungen a ka om lai in, phone Nu Maman Suante a pat in ong pai a, a U Kham,phone ding in ong gen hi. Ka call ciangin, Khampu Suante, Vice Chairman, ZCF Mission Board in ana la in, “Ka maban uh sah tuak mah mah ve aw” ong cih khit ciangin, Rev. LT a phone pia in ka kiho uh hi. Amau, High level a release process pailel lel ahibanah bit tak a ong pai thei ding ahih dan SP leh DC nu’n assurance ong piak lam thei lo uh ahihmanin, mangbang mah mah uh ahihdan ong gen hi. Zingcianga Police Station a statement khat khat a pe ding ahihdan uh ong hilh a, lungkia lo a thungetna mah ana hah kat ding in ka ki khamuan uh hi. Hilama, development te zong ka hilh a, a lung uh nuamsak tuam ding in um ing. Tuabanah, a poimawh leh gari hekthei 3 leh 4 (including U Vumsuan) va pai ka ut dan uh ka gen ciangin, mi kitam sem leh buaina lian sem thei lai ahihmanin nong pailoh uh hoihzaw ding hi ong cih ciangin tuacibang ngaihsutna pen kikhol bawl thak hi. Tua khit in Feli tawh ong kiho sak a, Feli in “ong lunghimawh kei un,ka hoih uh, a na tawldam sawm un, thungetna ah ong naphawk unla, a diak in Neelam(missionary pa zi- nau pai lai ahih manin)” ci in ong khamuan hi. Lungdam huai lua hinapi, lungsim khat ah bel ong gen ngam loh om ding hi cih om tei tei lai mawk hi!!\n9:06 a.m. in HLL in VLM a na hopih nawn a; “Morning, Pa Mang, Zannittak I:00 am tan a update kamuhdan in chu hotel ah akoih ua, under proper police protection chihdan ahi…tuzingkal thuthak zaakbeh kanei naikei a a om ciah kon update touzeel di”.\n9:32 a.m. HLL tawh Pa Biaklun Shoute a na ki ho na uh: “Pa Biak, tuzingkal in SP pa’n hn update nawn a, amau statement bangzah hiam la ding in, thuthak hn omkei leh lunch hunlai lak khawng in kapaisak di uh achi. Amau le kon houpih sakdia akul-apoimoh aneih uhleh hngen in honchia, district boundary tankhawng police escort omtheih nadi daan in ka ngen.” Police escort in Churu Dist boundary tan ong pai uh hi.\nTua khit,10:50 a.m.in VLM in ong SMS in: “Den in HLL in SP a houpih. Ana monitor zel na hi”.\n12:35P.M.in HLL in VLL tungtawn in hicibang ong theisak nawn hi: ”Pa Mang, Police teen release process le a panta ua, damin pai khethei le uh kilawm. L.T. Lianzaw pen toh honki housak ua, amau safe ahihdan hon gen. Bt.zaan in mob in hahbawl sim un kigen a, liam-leh-bai dihial chu om tadih lou. District administration in police escort ngetna hon phalsak a, SP in apoimoh dang omleh honggen in hon chia, ana lung himoh kenhonci tuan tuan…hon cooperate mah mah uh chihding hi Pathain panpihna in….”\n10:00-12:00 noon, ZCF Fasting Prayer, Vasant Vihar ah kinei in, Topa’n a tate A ma min a thuak tak ding a ong seh ahihmanin, lungdam luangkhi tamkhop kia hi. Damtaka ong tun na ding uh, A va zin te a min mah lo a thumsak, U Lian (officer) ong panpih te min mah lo tek tek a Pasian kiangah thupha ngetsak, Sadarsaher a khut ana kha te teng Zeisu Kris min a ngaihdamna puangin, Topa’n lamdang tak a a lungsim uh ong khel na ding a thungetsak na ki nei hi. Antang thunget zawh in zinte vaidawn ding dan kikupna kinei.\n12:15 P.M. in Feli in ong hopih a, “Ong paithei ding ka hita uh. Missionary te nupa(Deepak leh Neelam) te van la ding in a va pai ua, ong tung le uh ka ong kipan khe ding uh. Inn a ong tun khawm vek phot ka sawm uh” ong ci hi. Ken zong Pawlpi in Reception programme kibawlsawm ahih dan ka hilh a, Mizoram house lem thei lo ding ahihmanin Lok Sabha Secretariat Type 5 auditorium, Pa Khai Zou tungtawn a book in, nitak nai 7:00 a kipan ding dan a a na kisawm ahih dan ka theisak hi. Dak 1:15 lak in SadarSaher a pat hong kipan khia uh hi.\n8:15 P.M. Reception neihna ding mun,ah damin a gari zat uh Ertiga leh Creta tawh ong tung uh hi. Hall sung ong lut ciangun,mipi in dingkawm in khut beng in ana vaidawn uh a, kipahna khitui luang ziah ziah hi. Mihangsan te zong, vuak leh sat a tuak lai un, kuamah a kap leh khitui luang omlo na pi, hall sung ong tung ciangun, a kidek zo om lo uh a, gualzawh lungnop khitui in a mitte uh tum hi. Praise the Lord!\nReception program hun in Pa Gin Sian Lian Pau in ong makaih a, Tg. Khailun, Nu Ngaihzual leh Nu Puii ten la nuam tak in ong makaih uh hi. “Itna lamdang”cih sa in Nu B.K.Rose in thungetna tawh hun ong hong hi. A thungetma in thu tom cik gen a, “Pasian na kum 30 ka sem ta a, Zeisu min in khat vei bek bet ka thuak nai kei a, I sanggam te hampha ka sa lua”, ci in kahkam tawh ong kiko khia in, mipi lungsim khoih mah mah hi. Mihangsan te pak piakna leh introduction, Chairman ZCF in ong neih a, VLM, Romeo leh Robin te zong kipah etsakna in pak kipia hi. Tua khit ciangin, Mihangsan ten khat khat in report ong pia uh hi. A tuahte uh ong gen ciangin, mihing ngaihsutna ah suahtakna ding om lo hi. A lauhhuai mah mah humpinelkai kulh sung a om tawh tehkak theih in om hi. Ahihang Daniel a kembit pa’n amaute kembit ahih manin, I bitna Suangpi bel Pasian hitak tak hi, cih kician tak in ong musak hi. Pastor Kamzamuan, EBCC,Central Delhi in thapiakna hun ong zang in, Mihangsan te a dingin thungetsakna thupi takin in ong nei in, lungmuan huai mah mah hi. UnauPa, Vumlunmang, Thangzalun,Romeo Hmar leh Bruce Thangkhal ten hun tawm kha kha ong zat khit ciangun, Mission Board member field visit a paikha lo Nu Kimbawi, Pa Lianno Tombing leh Nu Manenching ten khitui/kho-ul nulsakna in towel khat ciat tawh a na vaidawn uh hi. Tua khit in Pa Khakhai in Vote of thanks gen na nei hi. Mipi in “Anglai ah ka pom” cih sa in ZPCS pastor in thumna tawh hun ong khak sak hi.\nSanggam te tawh dam tak a kimuh nawn ahihmanin, lungdam na lian law mah mah. Khosung mite ngohna Police ten evidence ding a muh loh manun case register thei lo uh a,thu nung thuma omlo ding in ong suakta uh hi.Pasian tung leh I Officer neih te tungah ong panlak pih na hangun lungdamna kam in gen zo lo hi.\n1/2/2016 in HLL tawh hicibangin ka kithu zak uh hi:\nSZL 2:32 P.M.:”Heutupa, Swan Za Lian,Chairman ZCF Delhi ka hi. Sadarsaher a buaina tawh kisai a na na panlakna te hangin dam in Delhi zannitakin hong tung vek uh hi. Na tungah ka lungdamna uh lian mah mah hi. Topa’n thupha tampi nang leh na inkuanpihte ong pia ta hen”.\nHLL replied(2:52 P.M).: “Dam a hongtung theih uhleh kipahhuai e…thank u n godspeed.”\nHih thu a za khempeuh in awlmawh na tawh ong call uh a, thungetna bek hilo a moral support ong pete khempeuh tung a lungdam thu ZCF Delhi tangin kong puak hi. Kuamah a liam sia lua a om kei uh a, Pastor J.K.Lun bil ,Tg. Mangsuan a mit te tarik 1.2.2016 in Nu H.Kikim makaihna in Pa Gin Sian Lian gari tawh Charak Palika Hospital ah va ki check-up sak ua, bangmah serious lo cih medical report ahihmanin, Pasian min phat ni.\nI Bitna Suangpi Topa’n thupina tang ta hen!


url: =2014 Myanmar Cencus - Zomi & Mizo Etkakna\nMizoram State ah zong Lusei, Ralte, Sailo te Mizo akicih lai-in Mara, Hmar, Paite, Pawite (Lai) Mizo kicilo uhhi. Ahi zongin amau pen minam khat ahihna abulpi peuh kihih sakna a citentan te anung ciangin MIZO-2 cih dektak hong suak hi. Mizoram State a minam khat ciapteh ahingei Paite hong kiphiat in Mizo namkhat ding kunkik uh-a, tu-in, Mizoram Tribal khat in kiciamteh kik hi.\nLusei gam leh Luseite akicih lai-a, Mizo kici masate Mizo bulpi bangin om uh-a tu-in Mara, Hmar, Lai, Paite zong Mizo nam ahih uh hangin Mizo-2 bang danin om mawk uh-a, anunung leh amasa thupi hi.\nZomi cih zong anungnung amasa om leng kilawm a, dahhuai hi. Chin State itun ciangin Sim lam zuan Khuangnung lam a te Simte (Pu Ngaihte suante) Zo lam a tengte Zote (Pu Man Lun suan leh adang) ci-in tangthu masate leh Mualpi Khua Pu Thang Tuan gelhna ah kigen hi.\nProf. Dr.C.Thang Za Tuan laigelh i Sanggam Zo kampaute lung kimlo-in\nSiapipa alaigelhte dawhkik dingin ngen uhhi. Ko, Pu Zo suan kahih manun Zo kici hi-ung ci-uhhi. Tua ahih manman i Zo tangthu masa a kilaihsak suak uh ci ding i hiam, ei Sim lamte atheilo ciding ihiam, kawih phot ni. Pu Zo vaipen adeihteng nutsiat a, tu-a ihawmhawm pen Zomi hi-in akici masa teng ahampha hikha dinghi.\n2014 Kum in mihing 60,000 aphalo ding hiphial leh zong aphak hun ciangin, "Minampi khat in hong sang un!" ci-in, Zomi makaite in ngen veve ding uhhi. ZBC (CBC) sunga Kawlpau-a ipau kua hong sawl ahia? Kua in nang hong man ahia? Cope Topa hunlai-in bang pau zang ihia? Tedim gamah tu-in suahtakna ngah khin a, Kawlpau zang, i mipihte lakah eipau zang theilo cihpen na salo ihihiam?\nTua hi-a, Ei Zo' suan Zo' tate Zomi kici khawm tapeuh dihni. Chin Code nuai-ah nang naki thunlut nop leh Kawlpau leh Falam pau mah nazat kul tave maw!\nSource: Pu Hang Sing\nFacebook: Dal Sian Hung


url: =CNF/A te thu Zomi khempeuh in theih ding aa ki lawm pawl khat\nIt leh Ngaih zomi teng,\nDr.Salai Ngun Cung Lian pen CNF/A te in Zogam ah na a tuam sep theih khak uh leh cih ngim na in Kawlte veih uih dik ding in Nay-pyi-daw ah Constitution at ding pau lap in na sem sak uh hi. A sawt lo in Dr.Ngun Cung lian tawh ki sai declaration ong bawl ding uh hi.\nThau lawng khat zong ging lo aa Kawl Kumpi tawh Ceasefire a bawl na hang uh pen Galkap ding a neih nawn loh man uh hi aa, KIA, DKBA/KKO,SSA te tawh lehlam ah kilem ding gen gen, leh lam ah a ki kap kap uh hang un, lau-na, lung hih mawh na nei uh aa hih man aa thu kawng hek-suk hek-to uh hi zaw uh hi.\nCNF/A te in Politic sem lo ding Revolution bek sem ding a cih uh hang piang zolo, tang tun zolo a hih man un hih bang aa Dr.Ngun Cung Lian a sawl uh hi in, 2015 ciang aa tu aa thu a neih theih loh na uh Zogam, Teddim,Tonzang,Cikha kim teng ah a lut theih khak uh leh cih na hi aa nuih zak huai phial hi.Zomi te sung pan Pasian na sem ki sa leh min deih pawl khat ong khem ding uh aa ii ki dawp ding thupi hi.\nCNF/A te in India ah ZRA, Burma Kawlgam ah ZIA te ong lau man un, ih ki belpawl pih KIA,DKBA/KKO, KNU,SSA te kiang ah Dr.Sui khal (Ganhing Dr) zang in "Chin state ah CNA te om zo hi, hih ZOMI a ki ci te na panpih kei un" ci in numei sia bang in kap kawi kawi aa, ZIA Galkap te in Invatation sapna ki muh pih ding in a bawl uh hang pai ngam tuan lo hi.\nZOMI TE TAWH KI SAI II THEIH TEK DING\nMipil pi pi aa zang pen Kawlgam bek mah ah om aa U.S Gam khawng ah a pil te na hau pah lel uh hi.Cih nop na ah Kawlgam kumpi te in mipi te ong khem theih bang un ong khem uh aa Zomi te na ngawn tampi tak in Kawl Politician te sep dan in mipi te khem sawm thapai pawl khat ki om hi. July 29th,2012 Tulsa khua ah Zomi 5000 val om ding in ii ngaih sut kawm kal in Pu.Cin Sian Thang leh Pu.Phung Za Thang te Gam vai thugen na ah mi hing 30 val deuh khawng bek a pai na uh pen ii makai te ii ong khem na hang na hi gige hi.\n"Pu.Cin Sian Thang tawh ki mu nuam te in ii ma kai te phal na lo tawh ki muh khuan" om lo a hih man in, Democracy gam tung sa Zomi te, Mihai kua mah ki om nawn lo in ii makai pa tawh ki mu ding lawm lawm hih zah aa hak sa maw ki ci in kua mah a ki pai lo hi zaw hi.\nII Pu Cin Sian Thang zong kua in na bum a hih tam "Zomi Innkuan kipawlna tuam tuam te,Florida Zomi Inn kuan aa ki pan Zomi Innkuan U.S.A ah na ki pawl un ci lawm lawm hi ei.A bum om kei leh bel Zomi Inn Kuan U.S.A pen Florida Zomi Inn kuan te makaih na tawh ong ding khia/ong kipan khia hi cih khawng thei in um ingh.\nPu.Cin Sian Thang in "ka mel theih te in ong gal muh leh zong ong kihta zawzen uh" a cih lai in Florida Zomi Inn Kuan te in huh na pia zel aa tua te a ma kiang a tun ciang kua min tawh ki pia a hih tam cih khawng a lung lut te in na kan lai vua.\nKawl kumpi te in thuman lo a sep uh ciang un Media khawng ah ki khah khia ziah ziah pah pah in ei Zomi te zong mipi te mihai aa ong bawl aa ong khem sawm den ii makai te khat vei vei gen zel leng hoih sa pong ingh.\nBang bang a hi ta zong in thuman gen ding khat leh khat ki it ding ,kizah tak ding, na sem khawm thei ding cih lung gulh na aa kong at hi in a lung kim lo te in na ngaih sut dan uh pulak ziah ziah un. Pu. Cin Sian Thang bang mipi te in ut bang bang aa a hopih thei hi zen leng, Love Gift tam mu in um pong ingh.\nMa kai te in pan mun deih leh min deih na in ong khem suk ong khem toh hang un a nung uh ah ih pai kei ding aa ii tonkhawm liai liai ding hi.ZNC /ZDC/ZZZZZ in ih pai gai zong in, Zomi te kipawl na Zomi te aa hi aa pan pih kial kei ni cih tawh tawp phot ni.\nZomi te deih sak na tawh,\nPau Sian Lian Gualnam


url: =Nu aw, "kum 25 a val nuam hi keng" - Zomi Community Network\nNu aw, "kum 25 a val nuam hi keng"\nPosted by David Lian on September 13, 2014 at 10:11am in General Forum\nTuni vai khat nei in KL lam zingtung nai 7:30 pawl in ka pawtkhia ta hi. Ka gintak sangin tung baihzaw in vai dangkhat zong ka sem man nghal hi. Minute 10 nungah ka phone ka etleh miscalled a na om a, ka phone let pah hi. Tua ah ki muh pi ding teng ong kim lian ta lo ahih manin themvei din khawl in, ongpai ding lawmte a kim ciangin Kawl ansai khatah ki tuah in vai gel dingte ka kalsuan uh hi. Gitneih zah in ki lol lo ahih manin loma pang kik di ka cih pen hong lem nawnlo ahih manin themvei sung khawlnga in tua nungin ka paikhia kik uh hi.\nNasepna mun lah tunglo, Biakinn pai dia lah dressing diklo tak kahat tawh khuasung ki pawt hi mawk a ci in, gelkholh lohin Imbi ah ka ki vei to noknok hi. Tua leh ka nau in, "I nu in ong hopih nuam hi ven." ong ci a, sum ka nei kei, ka neih hunah ka hopih kik mai kei dia cih tawh ka dawng hi. Hopih leng chu hon duhsak sim a hi di, keima phoen mangin na hopih limlim di hon ci. A hi kei dia ci in a phone a met a, ka u tawh na ki ho di ci in a phone kei a hongpia hi.\nKa nu tawh thu tawmno ka ki gen khit nungun, "Lian aw, na nau in na mante ong khak zel a, na mel na ki dang si e, nong pai lai tawh ki lamdang si teh" ong ci hi. "Bang ci ka hia nu, teek lua ta maw" ci in ka dong kik a, teek pianta teh ong ci kik hi. Ka nu tawh ka kiho uh tawp ta mai hi.\nKa nu te kiang ka hawh pen tuma kum 12 lai hi a, tua hun a mel te ki pua den ding ong gingta hi mai chu a lungdam huai thou ... hi mah leh hiai lai te in na ham kisem hilo a, skul a lehkha bu themthem lem zel a nek zong ki hi a, ki gimlo ki tawl sam lo hi. Tua hun zawh kum 12 sungin i lunggimna leh i taksa gimna te tam sim ta .... hici mai ingh...\nMihing hihna tawh ka ngaihsun a, ka nu in kei a mom mikmek dinga ong ong ngaihsun na hi a, ong it leh ong ngaihna tawh a kiam lo, a teek lo ding peuh in nong na ngaihsun hi. Tua pen ong itna hi. Ong it manin a guai theilo di, a kiam ngeilo dingin nongna ngaihsun hi.\nKa ngaihsun a Pasian in thupha ongpiak leh mai lam ah zi leh ta ki nei dinga, hunte ong pai toto in i nunna in mual a liam di hi ta mai ei... Mihing khang khat i nuntak hun sung kum60 kum 70 bang bek hi a, .....\nKa nunna hun sawtpi ka dam nuam a, ka nu ong lamet bangin teeklo, guailo in ka om nuam hi. Hi mah leh leitung lungkhamna in ong vuk zel a...\nPermalink Reply by Taang Sianpu on September 14, 2014 at 8:13pm


url: =Tuk Tuk lyrics – Sultan – Lyricsstock.com\nTuk Tuk lyrics – Sultan pdfDownload\nTere Bin Meri Nikle Jaan Lyrics by Nikhita Gandhi is the Latest Hindi Song, which is sung by famous Singer Nikhita Gandhi. Enjoy the Song and also if you want to Download the Lyrics of Tere Bin Meri Nikle Jaan Lyrics in the PDF form, click the link given below. Tere Bin Meri Nikle Jaan…\nRead More Tere Bin Meri Nikle Jaan Lyrics – Nikhita GandhiContinue


url: =Nehemiah 6 - Baibal Olcim\n1Vongtung ka sak uh te Sanballat, Tobiah, Arab Geshem neh kaimih thunkha coihpaih loh a yaak. Te vaengah a khuikah a puut tah hmaai voel pawt dae te vaeng tue hil vongka ah thohkhaih ka buen hlan.\n2Te dongah Sanballat neh Geshem loh kai taengla ol han tah tih, “Ha lo lamtah Ono kolbawn kah sathuengca ah tuentah uh rhoi sih,” a ti. Tedae amih te kai taengah boethae huet hamla cai uh.\n3Amih rhoi taengla puencawn rhoek te ka tueih tih, “Bibi tung he ka saii dongah suntlak ham ka coeng moenih. Balae tih bitat he ka toeng eh? Te te ka hlong vetih nang taengla ka suntla aya?\n4He ol he kai taengla voei li ham pat uh coeng dae amih te he tlam ni ol ka mael.\n5A voei nga nah dongah khaw he kah ol bangla Sanballat loh kai taengla a taengca kut neh ham pat dae ca te a kut dongah a ong coeng.\n6A khuikah a daek te namtom lakli neh Geshem te a yaak sak tih, “Nang neh Judah rhoek hlang tah tloelh ham ka moeh eh na ti rhoi. He dongah ni nang loh vongtung he na tlaih. Nang te he kah ol bangla amih taengah manghai la na om la te.\n7Tonghma rhoek pataeng Jerusalem ah nang kawng aka doek la, Judah ah manghai om tih he ol bangla manghai taengah yaak sak pawn saeh, halo lamtah tun dawt uh thae pawn sih,' aka ti hamla na pai sak,” a ti.\n8Te vaengah anih te ol ka pat tih, “Na thui ol bang he a om noek moenih. Tedae te te na lungbuei lamkah na thainawn ni,” ka ti nah.\n9A pum la kaimih n'hih uh tih, “Bibi dongah a kut kha uh vetih saii uh mahpawh,” ti mai cakhaw ka kut he ham moem laeh.\n10Te phoeiah kamah te Mehetabel koca, Delaiah capa Shemaiah im la ka pawk. Te vaengah anih te ying tih, “Bawkim khui kah Pathen im ah hum uh rhoi sih. Nang aka ngawn ham te ha pawk dongah bawkim thohkhaih te khai sih. Khoyin ah khaw nang aka ngawn ham hlang te ha pawk,” a ti.\n11Tedae, “Kai bang hlang he yong a? Kai bang he unim bawkim khuila kun vetih a hing eh? Ka kun mahpawh,” ka ti nah.\n12Te vaengah Pathen loh anih tueih pawt la he tila ka hmat. Tedae anih te Tobiah neh Sanballat loh a paang dongah ni kai taengah tonghma ol a thui.\n13Kai hih tih he tla ka saii vaengah kai tholh sak ham neh amih taengah ming thae la om sak ham anih te a paang tangloeng, kai he m'veet uh tangloeng.\n14Ka Pathen aw, Tobiah taeng neh Sanballat taengah khaw, tonghmanu Noadiah taeng neh tonghma a noi rhoek taengah kaw, a khoboe bangla thoelh pah. Amih te kai aka hih rhoek ni.\n15Te cakhaw Elul pakul panga kah sawmnga neh hnin nit vaengah tah vongtung a khah uh.\n16Ka thunkha boeih loh a yaak uh tih kaimih kaep kah namtom boeih loh a rhih dongah a maelhmai rhep a buenglueng uh. Bitat a saii he kaimih kah Pathen taeng lamkah ni tila a ming uh.\n17Te vaeng khohnin ah Judah hlangcoelh rhoek loh amih ca te Tobiah taengla muep a pha sak tih Tobiah taeng lamkah te khaw amih taengla cet.\n18Arah capa Shekaniah loh Tobiah a cava nah tih a capa Jehohanan long khaw Berekiah capa Meshullam canu te a loh dongah Judah kah boei rhoek khaw anih taengah olhlo neh muep om uh.\n19Ka mikhmuh ah a then aka thui khaw om uh tih a taengla kai ol aka thak khaw om uh. Tobiah long khaw kai hih hamla ca ham pat.


url: =Lungdambawl Thupuak: Melchizedek :: ZOMI DAILY\nposted on 30 November 2014 at 9:09 am Lomkholna: Article, Biakna, Christmas\n2014 lungdam bawl hong tung ding hi ta hi. Kum khat sung hong zawhpih i Topa tungah i lungdam mahmah hi. Tu kum lungdam bawl thupuak dingin lai at ding ka gelgel leh ka kikhopna khat pan-in Topa in, thu pawl khat hong theisak hi. Tu-ni in kong hawm sawn nuam hi.\nMELCHIZEDEK: Melchizedek pen Kumpi le Siampi ahi hi (Pian 14:17-24). Salem kumpipa zong kici a, El Elyon i siampipa zong kici hi. A khut sungah khomun (An) le leenggahzu tawi-in Abraham le El Elyon thupha pia hi.Amah kua hi mawk hiam?Hebrew 7:1-3 ‘Abraham in a galsimna-ah kumpite thatin gualzo-in a hong ciah ciangin A Lianpen Pasian’ Siampi ahih banah Jerusalem khua Kumpi zong ahi Melkhizedek in Abraham na dawnin thupha a pia hi.\nAbraham in a na ngah khempeuh sung panin Melkhizedek tungah sawm ah khat pia hi. Melkhizedek min a khiatna in, “Thuman Kumpi,” a cina hi phot a, tua banah Jerusalem khua Kumpi zong hi lai ahih manin ama min pen, “Kilemna Kumpi,” cih na zong ahi hi. Melkhizedek pen a pa le a nu-a kipanin a suahna thu, a sihna thu le a khang tangthu peuhmah a kiciamtehna om lo ahi manin Pasian’ Tapa tawh a kibang hi a, siampi mah hi tawntung paisuak hi.’\nEl Elyon: El=Pasian, Elyon=A vanglian. Melchizedek pen “A Vanglian Pasian” siampipa hi. Khat vei kithoih a a tawntunga ding mawhmaina hong bawlsak kua a hiam? Jesuh ahi hi. Tu hun dongin Pasian mai ah eite a dingin siampi hong sepsak kua hiam? Topa Jesuh hi.\nSalem: “Kilemna Kumpi” Isa 9:6 “Bang hang hiam ci leh eite-a’ dingin naungek khat hong suak a, eite tungah tapa khat hong kipia hi. Amah pen eite hong ukpa hi ding a, ama min pen “Lamdang Thulakpa, Vanglian Pasian, Tawntung Pa, Nopsakna Kumpi,” kici ding hi. Salem “Kilemna Kumpi” in mi bangin hong pianga Nopsakna Kumpi Jesuh ahi hi.\nPasian: Nu le pa nei lo, khangtangthu nei lo ahi manin, tua Melchizedek pen bawngkuang sungah, a hong suak Topa Jesuh hi. Jesuh in Pasian hi a, tankhia dingin mi bangin hong piang ahi hi.\nTopa: Filippi 2:10-11 “Tua ahi manin vantung, leitung, leinuai-a om mi khempeuh in Jesuh pahtawi-in khukdin’ ding uh a, Jesuh Khrih, Topa ahi hi, ci-in taangko-in Pa Pasian a min thangsak ding uh hi.” Tua Topa in Jesuh Khris ahi hi.\nSawm ah khat: Sawm ah khat pen kei a hi a ci kua hiam? Abraham in galsimna pan a ngah khempeuh i sawm ah khat Melchizedek tungah pia hi. Abraham in a piakpa kua hiam cih thei hi. Tua a piakpa in Topa Jesuh hi.\nKhomun (Anlum): Luk 22:19 “Hi pen note-a’ dingin a hong kipia keima pumpi ahi hi. Kei na hong phawkna dingun na ne un,” a ci hi. Eite mawhna tang dingin a pumpi hong kibalnen, satzanna a thuak kua hiam? Tua Melchizedek in Topa Jesuh hi.\nLeenggahzu: Luk 22:20 “Hi hai sunga om leenggahzu pen keima sisan tawh a kikipsak Pasian’ thuciamna thak ahi hi.” Eite mawhna tangding in singlamteh tungha sina thuakin asisan hong buain a nuntakna hong pia hi. Tua Melchizedek in Topa Jesuh hi.\nPiancil Lai Siangtho sunga Melchizedek pianzia khempeuh a kicinna Jesuh ahi hi. Lei pian ma pek a kipan ei hong bawl Pasian in piancil hun lai pek a kipanin i kumpi le i siampi ding hong na gelsak khin zo hi. Gal gim namna hih leitungah kilemna kumpi ahi hi.\nTua kilemna KUMPI Melchizedek in 2014 kum Lungdam pawi sungah na KUMPI le na SIAMPI dingin hong dawn tuah hi. 2014 kum zo a, gualzawhna tawh 2015 kum na lut laitakin MELCHIZEDEK in thupha pia dingin hong dawn tuah hi. Abraham in sawm ah khat tawh dawntuah hi. Nang bang tawh na dawntuah ding hiam? Don Lian\nPrevious: Lia Harmony, Taang Melody ~ ADK. Camp Mary\nNext: Milim le Kah Lei ~ Khat Thang


url: =King Hickory Sofa Reviews Barnett Furniture King Hickory Julianna - TheSofa\nKing Hickory Sofa Reviews - Luxury king hickory sofa reviews 34 on sofas and couches set with steinhafels king hickory sofa review from park city kansas king hickory sofa good king hickory sofa reviews 95 about remodel room ideas with best king hickory sofa reviews 69 about remodel modern inspiration with king hickory sofa vebma thesofa of inspiring reviews.\nCool King Hickory Sofa Reviews Plan Modern Design Ideas\nGood King Hickory Sofa Reviews 50 With Additional Design Ideas\nGood King Hickory Sofa Reviews 95 About Remodel Room Ideas With\nKing Hickory Sofa Reviews Bulgarmark With Wonderful\nFree Living Room Best King Hickory In Sofa Reviews\nKing Hickory Couch Reviews\n1 King Hickory Sofa Review Ed Consumer\nKing Hickory Sofa Reviews 2017 Design\nKing Hickory Living Room Edward Fabric Sofa 8500 Furniture\nKing Hickory Sofa Reviews Botscamp\nKing Hickory Furniture Mart Nc\nKing Hickory Furniture Reviews Sample Image Sofa\nKing Hickory Furniture Reviews Luxury\nKing Hickory Sofa Reviews Cortmcclure Co\nKing Hickory Furniture Reviews Sofa Fabric Read More A\nKing Hickory Sofa Reviews Goldpark Co\nKing Hickory Sectional Sofa Reviews True Size Bed Furniture Beds\nKing Hickory Sofa Leather And Fabric Reviews House Decorative Design\nKing hickory furniture reviews sofa fabric read more a cool king hickory sofa reviews plan modern design ideas king hickory sofa reviews cortmcclure co 1 king hickory sofa review ed consumer king hickory sofa reviews botscamp king hickory living room edward fabric sofa 8500 furniture.\n← Euro Sofas Sofa Donation →


url: =Nupi khatin kum 8 leh kum 10 aphapan atanu nihte azahmawh zuaksak :: ZOMI DAILY\nposted on 31 October 2017 at 10:07 am Lomkholna: Malaysia, News, Sawltak, World\nMalaysia, Johor Baru sung aom nupi khatin tanu 2 nei a, tua atanu nihte azahmawh zuaksak in cimawk hi. Tua nupinu pen lipkhap huai kisa mahmah ahih manin, dawinupi “monster mother” kiciliang hi.\nAtanu nihte zongpen akhangcinsa hipeuhmahlo a, aneupen kum 8 bekbek phapan in, agolzaw pen kum 10 bekbek hipan hi. Khatvei omkhop “Session” khatpen RM50 tawh zuaksak in, Bangladesh gammi pasal pawlkhat in leizel uh cimawk hi.\nHih dawinupi in atanu te zawhthawh thutawh thagum in asawl ci a, Bangladesh gammi pasal 3 te’n RM50 tatawh aleizel uh cihi. Tua Bangladesh gammi pasal 3 te lakah khatpapen tua dawinupi ii alawmngaih “Boyfriend” cisawnsawn a, aki thuahzawh uh kum 8 bang phakhin cihi.\nHih dawinupi akiciliang pen ataktak inbel dawi hisamlo a, ahi zongin amasung tektek panin apiang atanu te abawlzia lipkhap huailua ahih manin, Media te’n dawinupi cih min avawh uh ahihi. Tua dawinupi pen kum 39 aphakhin, nasep aneilo “Unemployed woman” khat kici hi.\nAtanu nihtezong amasung tektek panin apiang ahih hangin, apa kibanglo cimawk hi. Atanu khatpen apasal lina tawh aneih ci a, akhatzaw pen apasal ngana tawh anei cihi. Pasal bekbekzong ngabang aneikhat hihtuak mawk hi. Tuaban ah lawmngaih “Boyfriend, Lover” cihtezong neihtuak lailai hi.\nHih atunga Photo pen dawinupi te innkuan aomna hi a, Senai, Taman Bintang sungah ahihi. Inn dawlnih “two-storey” apha khat ii inntung inndeikhat asaap uh ahihi.\nAhi zongin atanu te azahmawh azuaksakna munpen a innsaapna ah hilo a, innsaapna panin 30km pawl agamlatna aom Larkin Perdana vengsung Budget Hotel khatah ahihi.\nAvengte pasal kum 38 aphakhin khatin agenkhiatna ah hih nupinu pen abeisa kha 2 hunpawl akipan a innsaapna ah khatveivei bek hongciahthei cihi. Abeisa in innnuai sammetsai gei ah inn asaap hi a, tualai ah kum 1 khawng asaapkhit ciangin, hih inntung ah hongki tuahto hi ci’n genkhia hi.\nAtanu agolpen zong abeisa in sang akahsak himahleh abeisa kha 3 sungbang sanginn tungnawnlo hi. Atanu aneuzawpen zong hoihtak pautheitaklo, sangzong kahsaklo “Slow learner” khat cihi.\nInnneipa Landlord inzong innsaap hongpiakloh kha 2 bang hikhinta a, sum ngetsawm in azonzel hangin kimu theilo uh cihi. Abeisa in innnuai sammetsai gei ah asaaplai in innsaap manman in hongpiaden hi a, ahi zongin abeisa kha 2 akipan innsaap bangmah hongpia nawnlo hi ci’n innneipa Landlord in genkhia hi.\nState police chief Comm Datuk Mohd Khalil Kader Mohd in agenkhiatna ah tua dawinupi pen October 25 ni in Senai, Taman Bingtang ah kimankhia khinta hi ci’n genkhia hi. Abeisa khakhat sungbang Friday nitaksim in atanu te anih in Hotel ah paipihden cihi. Khuasung mipi te’n hih dawinupi gamtatna pen diksalo in, Police te tungah gensim “Tip-off” uh a, tuapan in aki theikhia ahihi.\nHih thutawh kisai in Police te’n “Section 372 of the Penal Code for soliciting and Section 376 for rape” tawh Case bawl uh a, athu hoihtak akansan laitak uh kici hi. Tuaban ah dawinupi ii atanu nihte aleizel Bangladesh gammi 3 tezong aki matkhiatzawh nadingin aki hanciam mahmah laitak hi ci’n Police te’n genkhia uhhi.\nState Welfare Department director Datuk Daud Arbah in agenna ah tua atanu nihte pen Sultanah Aminah Hospital ah October 25 ni akipan kikem in, zato panin atuahkhiat uhciangin Pusat Perlindungan Kanak-Kanak ah kikemding hi ci’n genkhia hi.\nRelated: Leibat lohnading in atanu numei kizuakna apuak nupinu kum 15 thong kiading\nJohor Women and Family Affairs Committee chairman Asiah Ariff inzong hih buainavai ah athu hoihtak ka kancian dinghi ci’n genkhia hi. Nungdiak inzong nupi khatin atanu kum 14 aphapan khat leibat lohnading in azahmawh zuaksak cimawk hi. Sawltak #zomidaily\nPrevious: Tedim Khuapi Vanlengtual ding lemlo\nNext: Australia, Brisbane khuapi ah Zomi Khuado bawlna ~ Dr. Dongno


url: =Muh ciil Melbourne – 3 ~ Hau Za Cin :: ZOMI DAILY\nposted on 28 September 2015 at 8:29 am Lomkholna: Article, Hauzacin\nMuh ciil Melbourne – 3\nLeitungbup zel in a minthang vangvang ZOTAWI LIANU movie sungah a kihelte biakinn ah kikhawm ding cih ciang ko zong lawp takin ka kithawi saisai uh hi. A mel uh hoih cih lah i theihsa, a gamtat luhek uh lah tangzang cih i muhsa, a vanneih vanzatte uh lah world class hi cih i theihsa…\nZomi Christian Fellowship, Melbourne te makaipi Pa Tun Khan Pau in ka zinma ni zingsang in tai 6000 kigamla pan hong phone vangvang a, “Tu Nipini keima hun ding hi in, nang nong zin ding ka zak ciangin nang hong zang lecin ciin deihsakna tawh kong khin nuam hi,” hong cih ngeungau ciangin mite deihsakna ka tan aw ciin lungdam takin ka sanga, ahi zongin ka kisuanglah pian hi; amau hun zat ding kimlai hong nekngaih cih pen itna hang hikei leh a baih hetlo ding cih ka thei hi. Upate in ‘nung lam sa bah’ acih bangun theih kholhloh hamphatna hi ciin ka ciamteh hi.\nKikhawm dinga ka tai vangvang uh leh minute 25 khit ciang Lilydale Baptist Church ka tung uh hi. Biakinn kong ah mawtaw koihna om zihziah a, biakinn kiim ah pak nam tuamtuam kisuan in singkung leh pak kung a golzaw tawh huandai teng kium hi. Biakinn kongkhak ah i lut leh a sungah lai tuamtuam kisuang in a kikhawm mite theih ding thukizaksaknate hoihtak in na kigual diudeu hi. Zunbuk, ekbuk hoihtak in a gei ah kikoih a, a kiu khat ah tutna leh kingakkhopna cih bang om hi. Kikhop tawpma leh kikhop tawp khit ciang kituahna mun ding hileh kilawm hi. Biakinn sung i lut leh a lai, a vei leh tak ah tutphah kigual in a laizang bek tuni in kikhopna in kizang hi. Mi 500 pan a tunglam bang tut theihna ding biakinn sung ahih manin a sung nopci mahmah hi. Pulpit lam ah la makaite kigual diudeu a, hunzeekpa leh adangte zong ut leh tut theih dingin mun lianpi kidawhtam hi. A pulpit pang tuak ah music tumte leh kikhopna sungah vai a neite tutkholhna ding mun lianpi awngsak uh hi.\nKa lut uh ciang mipite in phatna la na sa ziahziahta uh ahih manin i lung hong nuam mahmah a, khua lam ah kum khat in kikhoppi khatvei bang i neih i pai lasak a nuam mahmah hun tawh kibang hi. Music tumte lah siam, music van lah kicing, phatna leh biakna makaite lah kipiazo in lasakte lah nuam ahih manin mi 70-80 bang kikhawm ka hih uh hangin nopci mahmah a, ‘vangam malep’ acihte ka phawk liang hi. Zomi hizah om maw ciin ka lung hong nuam mahmah hi. Australia ah Zomi a tun zuahzuah kitheilo napi a gualnuam mahmah, Pasian a it mahmah vive kikhawm hi cih ka muh ciangin ka angtang a, nuam kasa a, hampha zong ka kisa hi.\nLeitung mun tuamtuam ah ka khualzin khakna mun peuh ah ka lungsim hong lawng leh hong lungnuamsak mahmah den khat pen music tum i siam mahmah tek leh lasak a gualnop mahmahtek na thu ahi hi. Gam thupi ah omte in music van a kicing mahmah in neitek uh a, a tualo te in zong music van neih bangbang tawh lasak makaih in nuam mahmah hi. Music van – drum, guitar, keyboard, etc a kicinga neite hampha diak uh hi ciin ka mu hi. ZCF Melbourne zong tua a hampha te lak ah kihel hi cih ka mu hi.\nKhatvei kikhopna ahite hong ding un a cih uh ciangin koh bek mah ka hih manun ka dingto uh a, maithak muakna leh mel kilahna hun nuamtak in hong zangsak uh a, mipi in khutbeng ziahziah in vaidawnna hun hong zang uh hi. Ka zi Vung Deih Cing zong lungdam mahmah a, mipi tungah lungdamna thu tomno a gen hi.\nUpa pa Pa Pau in ama hun hong piak ka lungdamna thu ka gen kawm in mipi khempeuh tungah hong deihsakna uh lungdam ko in ka angtanna thu ka gen a, hampha ka kisa semsem hi. Nipi Sangnaupangte in phatna la a sak ziahziahte uh thupi ka sa a, tuni-a naupangte tuzawh kum 20 ciang gal-et kik leng ‘lungdamna khitui a luang ding hi’ cih ka upna ka gen hi.\n…Zomi te pen Pasian in hong puakna mun peuh ah kitung dinga, Pasian in hong koihna mun peuh ah kinungta ding hi. Pasian in hong kep naak leh i phut lah ding omlo a, Pasian in hong makaih peuh leh i thuaksuak zawhloh ding omlo hi. Zomite in bel i sep ding tampi lak ah Pasian in bangtan hong tunpihta hiam cih ‘mualsuang’ i phuh tohtoh ding bek hi. Moses in San Tuipi a kan khit ciang Israel mite in ‘mualsuang’ na phut uh hi. Zomite in zong tangtunna khat i neih ciangin ‘mualsuang’ i phut hi. Ciamtehna i nei hi. Tuma hun in ‘suang’ taktak kiphut in khuanawl ah, khuapam ah kiphut a, khualzin gamvakte khawlna mun ah kiphut nuam se hi. Mi khempeuh in thei leh cih deihna hi. Mite in hong theihpih leh cih deihna ahi. Mite lak ah i kipulakna hi a, mite hong phawkpih ding i deihna hi. I leiko man hilo a, i lungdam man, i dah man, i phawk den nop man ahi hi. Mangngilh dingin pammaih i sakte ahih man hi. Mikim in tua bang phawk ding i nei hi.\nTuhun ciangin nidang bang nawnlo in ‘mualsuang’ dingin ‘suang’ teekteek kiphut nawnlo a, ciamtehna tuamtuam kinei thei hi. ‘Suang’ taktak i phut hangin i tenna mun kikhel den ahih manin kip nawnlo hi. Suang taktak pen sawt leh pulh in cim a, kisia thei hi. Suang sangin laidal khawng to zawta hi. A kisia theilo bel hilo napi a to pen suang na hinawnlo hi. Mite khua khat pan khua dangah zin den nawnlo a, khua tampi, lui tampi, gam tampi kantan in zinkhiata uh hi. Tua manin laidal khawng ah ciamteh leng mualsuang a to zaw hita hi. I tunna ciangciang ‘mualsuang’ a phut dingin i kihanthawn hi. ‘Mualsuang’ phut cih ciangin kisial ding cihna hilo in Pasian in bangtan hong tunpihta hiam cih ciamteh ding cih deihna hi. Pasian in hong laptohna lungdam ciamtehna hi. Mite tungah kiphatsakna leh kigualzawhsakna hilo in eite hong piangsakpa, hong kempa tungah i lungdamna i lahna leh Ama hong pii, hong makaihna a pulak ihizaw hi.\nPawlkhat cihtheihna hong pia a, pawlkhat cidamna hong pia a, pawlkhat haksat gimna tawh nuntakna pan nuntak nuamzaw gam ah hong tunpih hi. Pawlkhat i gim i tawlna mangngilh dingin nopna hong tangsak a, pawlkhat i zawn i ngauna mangngilh dingin bawngnawi leh khuaizu luanna gam ah hong tun hi. Pawlkhat i gentheih i khanna i mangngilhna dingin mite nunnop hong musak a, a lim a al hong ciamsak in, amaute mah bangin nisim ann hong pia hi. Lungdam in nisim lungdamna mualsuang i phut ding hi… cih thute khawng ka uang gen diak hi. Tua pen Christian i hihna tawh kituak in Zomite ci banga al a khuavak banga taang ding i hihna nam khat hi. I alna, i khuavakte mite adingin a lim, a al, a lamlak, a manpha hidenta hen.\nKikhop tawp ciangin ka pu Pa Sawm Thang leh Pi Lun in amau nupa minin ko hong vaidawnna in Pawlpi mi khempeuh tawh Lilydale Park ah sa tuamtuam em in gilvah takin hong vak uh hi. Hih BBQ ah sangawi, satak, sa bak duh zahzah ne in mehtui tawh kicing mahmah hi. Football kimawl in, maan kila in holim gualnuam mahmah tase leh hunte hong pai dandan maikal ciang kimu dingin ka kikhen phot uh hi.\nHih ka annek na munte uh ZOTAWI LIANU video a kilakna mun hi cih khawng ka lungsim ah ka phawk a, ahi zongin mite tungah ka gen kei hi. Lungsima lungdamna leh angtanna, Zomi history khat a pianna mun ah hun nuam ka zatte nuamsa leh am mahmah in nunglam mitnei bang phial in khia lah pipi in inn lam ka ciahsan phot uh hi. A nuamzaw tampi omlai ding cih bel ka phawk gige hi, banghang hiam cih leh Kangaroo zong kimu nailo ahih manin…\nPrevious: Sinlai hong vut ~ Pu Thangboi\nNext: Ka muhpak US Gamthu pawlkhat (9) ~ Awn Za Pau\nInndawl 123 apha Lotte World Tower (Seoul City) dawnah pasalkhat akhutguak tawh simkahtoh in kiman\nKapteel Khuasaatna Tangthu ~ Thang Siangh